ועדת הכלכלה, כנסת 20, פרוטוקול מספר 447, 2017-02-20 11:00

איתן כבל: אני מתכבד לפתוח את ישיבת ועדת הכלכלה.

איתן כבל: גברתי מנהלת הוועדה, הדובר שהוא "אימפריית התקשורת", הרשמת, חברי הכנסת, אורחים.

איתן כבל: אני רוצה להזכיר שהתכנסנו כאן לדיון מהיר של שני מציעים, של חבר הכנסת מנואל טרכטנברג ושל חבר הכנסת רועי פולקמן, כאשר הכותרת שנתן חבר הכנסת טרכטנברג היא "מצוקת ההכשרה בענף הבנייה" והכותרת שנתן רועי פולקמן היא "הכשרות בענף הבנייה".

איתן כבל: ברשותכם, לפני שאני מעביר את רשות הדיבור אליכם אני רוצה לומר כמה דברים.

איתן כבל: קודם כול אני רוצה להזכיר שנכון להיום אנחנו עומדים כבר על 55 הרוגים בקטל בדרכים.

איתן כבל: בשנה שעברה ביום הזה עמדנו על 54.

איתן כבל: המגמה שאנחנו רואים מתחילת השנה היא מגמה של עלייה.

איתן כבל: לצערי הממשלה והעומד בראשה לא ממהרים לעשות את אשר נדרש כדי לשנות את המצב.

איתן כבל: אני אומר לחברי הכנסת, בעיקר חברי הכנסת מוועדת הכלכלה שמלווים את זה בצורה מאוד אינטנסיבית, גם יעקב פרי, גם עבד אל חכים חאג' יחיא, גם רועי פולקמן, שבמהלך חודש מרץ אנחנו מתכוונים לקיים דיון רחב מאוד.

איתן כבל: אזכיר זאת בכל פעם.

איתן כבל: נסקור את 2016 ומה הולך להיות ב-2017.

איתן כבל: אני רוצה שנדע את זה כי הנתונים איומים ונוראים ולא נראה שמישהו בכלל מקשיב לנו.

איתן כבל: זו נקודה אחת.

איתן כבל: במעבר חד, אני רוצה לעבור לעניין נוסף, סיפור סאגת התאגיד.

איתן כבל: אני אומר בצורה מפורשת, נכון, עתירה ראשונה לבג"ץ שהגשתי הצליחה לייצר את ה-30 באפריל.

איתן כבל: בעתירה נוספת לבג"ץ שהגשנו, אמרו לנו: תבואו ב-30 באפריל.

איתן כבל: כל השמועות שמגיעות לאוזנינו על העובדה ששר התקשורת הנוכחי בהעברת המקל הזמני לשר התקשורת צחי הנגבי, כאשר זה ימונה על-ידי הממשלה ויאושר על-ידי הכנסת, אחת ההתניות המרכזיות שלו היא לקפד את ראשו של התאגיד.

איתן כבל: גם מי שסובל מירידת שמיעה והקשיב לדבריו של צחי הנגבי יכול היה, לצערי, להבין שהפקודה ניתנה.

איתן כבל: עכשיו אנחנו מחכים לראות מה תהיה דרך הפעולה.

איתן כבל: אני אומר לכם שוב, מעבר לעובדה שמדובר על עשרות מיליוני שקלים, שכבר מצטברים למאות מיליוני שקלים, כספים שנזרקים לפח האשפה, יש מאות עובדים בתאגיד ואני לא אהסס, גם אציע להם להגיש תביעות אישיות על התהליך הזה, כי רובם עזבו מקומות עבודה ובוודאי מה שקורה ברשות השידור.

איתן כבל: אני רוצה לומר קודם כול ששר האוצר עד לרגע זה עמד בגבורה, זה צריך להיאמר, ואני אומר את זה גם ללאה ורון ולכולנו פה, אלא שעד שזה לא נגמר זה לא נגמר.

איתן כבל: רק אדם אחד, פרט לבג"ץ, יכול לסיים את העניין הזה, זה השר כחלון.

איתן כבל: אין לזה שם אחר, אין לזה צורה אחרת.

איתן כבל: אני אומר את זה, רועי פולקמן, כמי שבכל מקום מגן עליו בחירוף נפש, בכלל ובוודאי בעניינים האלה.

איתן כבל: מי שחושב שאנחנו מתכוונים להרים ידיים בעניין הזה טועה טעות מרה.

איתן כבל: כשאני מדבר על נושאי תקשורת אומרים לי: הכול יכול ויהיה.

איתן כבל: לצערי אני מאלה שכבר ראו הכול, וכל יום אני מוצא את עצמי רואה דברים חדשים.

איתן כבל: ודבר אחר לגמרי, אני רוצה לברך את חברנו יעקב פרי שהיום יש לו יום הולדת.

איתן כבל: זה השלושים החדש, לא אגיד כמה...

איתן כבל: מעומק הלב, גם כחבר שאוהב אותך, קודם כול, אני אומר את זה בשמי ואני בטוח שגם בשם כל חברות וחברי הכנסת, אתה אדם מדהים ואני באמת אוהב אותך אהבה גדולה ומאחל לך שיתגשמו כל חלומותיך, מה שעוד לא התגשם, ושתמשיך להיות איש של אמת ותעשה פה עבודה יוצאת מן הכלל.

איתן כבל: הלוואי והייתי יודע להגיד את זה על עוד חברי כנסת רבים.

איתן כבל: באמת תודה רבה לך.

איתן כבל: מזל טוב.

יעקב פרי: תודה רבה.

איתן כבל: נתחיל את הדיון.

איתן כבל: חבר הכנסת טרכטנברג, בבקשה.

איתן כבל: אחר-כך אנחנו נתייחס כמובן.

איתן כבל: זה נושא חשוב ומרתק ותודה שהגשתם את הנושא לדיון.

איתן כבל: בבקשה.

מנואל טרכטנברג: אדוני היושב-ראש, קודם כול אני מצטרף לברכות לידידי יעקב פרי, מזל טוב.

מנואל טרכטנברג: הנושא של שוק הדיור נמצא על סדר היום הציבורי זה זמן רב, ובצדק, אבל המוקד של הדיון הוא תמיד על המחירים,: מה קורה למחיר, האם הוא עולה, כמה הוא עולה וכולי.

מנואל טרכטנברג: אבל מסביב לדבר הזה יש עולם ומלואו שאנחנו פחות נותנים עליו את הדעת.

מנואל טרכטנברג: מה אנחנו רוצים שיקרה בשוק הדיור?

מנואל טרכטנברג: אנחנו רוצים שלושה דברים, שתיכף נראה מה ההשלכות שלהם על הנושא הנדון.

מנואל טרכטנברג: ראשית, אנחנו רוצים לבנות הרבה מאוד ומהר; שנית, אנחנו רוצים שתהיה חדשנות בשיטות הבנייה כי מדינת ישראל מפגרת בתחום הזה; ודבר שלישי, אנחנו רוצים בטיחות, שאלה שעובדים בבנייה לא יהיו נתונים למצב האיום ונורא שמתרחש מול עינינו מידי יום ביומו.

מנואל טרכטנברג: באמת בכל פעם אנחנו מזדעזעים מחדש על העניין הזה.

מנואל טרכטנברג: אלה שלושה דברים: הרבה ומהר, חדשנות ובטיחות.

מנואל טרכטנברג: אלא מה, כדי שיקרו הדברים האלה בסוף צריך את הגורם האנושי.

מנואל טרכטנברג: הרי מאחורי כל זה יש עובדים ברמות מיומנות שונות.

מנואל טרכטנברג: יש נתק במדינת ישראל, שעדיין מתמשך, בין הצרכים שציינתי לבין הפעולה או חוסר המעשה של המדינה כדי להכשיר את כוח האדם שיוכל להביא את הסחורה.

מנואל טרכטנברג: יש נתק מוחלט, אני חייב להגיד.

מנואל טרכטנברג: ביקשנו ממרכז המחקר והמידע של הכנסת נתונים על הכשרות מקצועיות בתחומים הרלוונטיים.

מנואל טרכטנברג: אמנם הנתונים לא מעודכנים עד הסוף, אני חייב להגיד, אבל בכל זאת הנתונים שאנחנו רואים מול עינינו יוצרים תמונה עגומה.

מנואל טרכטנברג: מדינת ישראל לא מעמידה מספיק קורסים בתנאים מספיק טובים, והקורסים לא כוללים את כל החומרים.

מנואל טרכטנברג: למשל, ברור לחלוטין שעניין הבטיחות צריך להיות עניין מרכזי בכל קורס שנוגע לבנייה, מרכזי, לא שולי שמקבלים איזו הרצאה שולית בצד.

מנואל טרכטנברג: לפי מיטב ידיעתי, לפי מה שהצלחנו לברר זה לא המצב.

מנואל טרכטנברג: מנהלי עבודה, שזה תפקיד קריטי בכל אתר בנייה, על-פי הנתונים שנמסרו מהלמ"ס – דרך אגב, אני זהיר מאוד, מן הסתם, בנתונים.

מנואל טרכטנברג: נדהמתי מן הנתון הזה, אבל אתם מכירים את הדברים, תוכלו לאשר את זה או לא – נמסר שב-2015 פעלו בישראל 9,600 מנהלי עבודה כאשר באותה שנה היו 19,000 אתרי בנייה פעילים.

מנואל טרכטנברג: אני לא יודע להגיד האם הפער הוא באמת כזה.

מנואל טרכטנברג: לכאורה, ואני מצפה להבהרה שלכם- - -

איתן כבל: יש לנו פה נתון אחר.

<לאה ורון: ביקשנו וקיבלנו ממשרד הכלכלה נתונים.

מנואל טרכטנברג: זה נתון מהלמ"ס.

מנואל טרכטנברג: אמרתי שאני מתייחס בזהירות רבה לנתונים.

איל בן ראובן: אצלכם זה בטח 8,000 ומשהו אל מול 14,000.

איתן כבל: אגיד לך בדיוק.

איתן כבל: למה לנו לנחש?

איתן כבל: אני אומר מה נכתב לנו ממשרד הרווחה והשירותים החברתיים.

איתן כבל: לא אמרתי אם זה נכון או לא נכון.

איתן כבל: מנהלי עבודה מועסקים ב-2016 – 9,078.

איתן כבל: אתרי בנייה פעילים ב-2016 – 11,719.

מנואל טרכטנברג: בסדר גמור.

מנואל טרכטנברג: הייתי זהיר מאוד באמירה.

מנואל טרכטנברג: רבותי, כל אתר בנייה שאין בו מנהל עבודה מוסמך זה חטא על פשע, גם אם זה הנתון הנכון.

איל בן ראובן: הוא פועל בניגוד לחוק.

מנואל טרכטנברג: יש פה בעיה עמוקה.

מנואל טרכטנברג: השאלה היא מה מדינת ישראל, על זרועותיה, עושה כדי לתת מענה לדבר הזה.

מנואל טרכטנברג: יש בעיה קשה מאוד במדינת ישראל בכלל בתחום ההכשרה המקצועית.

מנואל טרכטנברג: אני פעיל מאוד בעניין הזה.

מנואל טרכטנברג: זה תחום שלא מוסדר מספיק, אין מספיק משאבים.

מנואל טרכטנברג: המכללות הטכנולוגיות נמצאות מזמן במשבר, וכדומה.

מנואל טרכטנברג: המעמד החברתי של אלה העוסקים בתחומים האלה נמוך, וכך גם השכר, וכולי וכולי, לא אפרוס את כל היריעה כאן.

מנואל טרכטנברג: אבל כשיש סקטור אחד שהוא כל-כך חשוב למדינת ישראל בעת הזו – הצורך בבנייה מסיבית, הצורך בחדשנות והצורך בבטיחות כי בכל יום קורה משהו – אז עניין ההכשרה המקצועית מקבל משנה תוקף.

מנואל טרכטנברג: לכן אנחנו לא יכולים לעבור על סדר היום ולומר: נפתח עוד שני קורסים כאלה או אחרים כדי למלא את החסר.

מנואל טרכטנברג: פה דרושה פעילות.

מנואל טרכטנברג: כפי שמשרד האוצר פועל דרך המטה לדיור, בשיטות אחרות שפעלו קודם כדי לתת מענה לנושא הדיור, כי היה ברור שאם נמשיך עם business as usual, מה שנקרא "עסקים כרגיל", זה לא יקרה.

מנואל טרכטנברג: כך גם בתחום ההכשרות.

מנואל טרכטנברג: תודה.

איתן כבל: תודה.

איתן כבל: בבקשה חבר הכנסת רועי פולקמן, המציע השני.

רועי פולקמן: תודה רבה.

רועי פולקמן: אני שוב מתנצל בפני הוועדה והמוזמנים על האיחור.

רועי פולקמן: אני לא יודע אם זה משמח את נציגי האופוזיציה אבל היה בלגן בהנהלת הקואליציה.

רועי פולקמן: הייתי צריך לצאת בזמן הצעקות.

רועי פולקמן: רוב הזמן זה שקט, היום היו צעקות ואיכשהו נתקעתי שם.

רועי פולקמן: אגיד בקצרה, אנחנו עושים מאמצים אדירים לקדם את תנופת הבנייה בישראל.

רועי פולקמן: סיימנו את שנת 2016 עם שיא בתכנון ועם שיא בשיווק.

רועי פולקמן: זה אומר שבונים יותר בכל פרמטר שנמדד: מפתחות, התחלות בנייה, שיווק – אנחנו בונים יותר ויותר כל הזמן.

רועי פולקמן: אבל כדי לבנות יותר, הנתון שאותי הכי הטריד, וזה גם מפורסם בנתוני הלמ"ס, אתם מוזמנים לראות, בשנת 2011 ממוצע חודשי בנייה לדירה היה 24.8 וברבעון השלישי של שנת 2016 ממוצע חודשי בנייה לדירה היה 29.2.

רועי פולקמן: העיכוב במשך בנייה של דירה נובע במידה רבה מאוד מהרמה הנמוכה הקיימת בענף הבנייה בישראל.

רועי פולקמן: לאחרונה קיימתי פגישה, בין השאר כי יש לי את הזכות לשבת בראש ועדת משנה לנושא עסקים קטנים ובינוניים, עם קבלנים, יושבים פה חלקם, עם יזמים וקבלנים קטנים ובינוניים.

רועי פולקמן: אני פחות מתעסק כרגע במה שקורה ב"דניה סיבוס" או בכל מיני חברות ענק.

רועי פולקמן: זה גם חשוב, אבל אני מתעסק – הרבה מן הבנייה, כמו בכלל בשוק, נעשית על-ידי קבלנים קטנים ובינוניים.

רועי פולקמן: חלקם נמצאים כאן ואני מניח שיתנו להם להגיד כמה מילים.

רועי פולקמן: התמונה שנגלתה לעיניי היא מזעזעת, על ההפקרות שקיימת בענף הבנייה בהקשר של הרמה המקצועית של לא מעט מבעלי המקצוע, ואז כל השרשרת שנאמרה כאן באה לידי ביטוי, בדיוק כפי שהציג חבר הכנסת טרכטנברג.

רועי פולקמן: אין בעלי מקצוע מתאימים אז לוקח יותר זמן לבנות.

רועי פולקמן: יש לזה השלכות ישירות על המחיר כי הרי אם לא מסיימים לבנות דירה ב-24 חודשים אלא ב-30 חודשים נדרש פה מימון ועלויות.

רועי פולקמן: הדבר הזה מייקר באופן דרמטי את עלויות הדירה הסופית.

רועי פולקמן: זה מתבטא בבטיחות, זה מתבטא בתקלות שאחר-כך צריך לתקן, וכמובן זה מתבטא גם בצמיחה במשק ובדברים נוספים, ככל שהדברים נעשים.

רועי פולקמן: שמעתי דברים על מנהלי עבודה שמפקחים במקביל על כמה אתרים, שלא לדבר על מהנדסים שעושים את זה בכמה אתרים ורק באים לחתום על האישורים ובכלל לא יודעים ולא נמצאים באתרים, דברים ששמעתי מן השטח כי אני נפגש עם החבר'ה האלה מעת לעת ואלה הדברים שאני שומע.

רועי פולקמן: לכן אני בשורה הפשוטה, "בתכלס".

רועי פולקמן: יש פה נתון שהוגש לוועדה, שדיבר על מספר הלומדים – וגם הגדירו: "הלומדים והמדופלמים", שזה ניסוח יפה, כמה קיבלו דיפלומות, אני לא יודע באיזה ניסוח בעברית נהוג לכתוב כך – מינואר 2013 ועד דצמבר 2016, מנתוני אגף בכיר להכשרה ופיתוח כוח אדם במשרד העבודה, הרווחה והשירותים החברתיים שהוגש לוועדת הכלכלה של הכנסת בפברואר 2017, בסך הכול למדו 2,300 איש וסיימו 1,283.

<קריאה: באילו ענפים?

<קריאה: באילו קורסים?

רועי פולקמן: בקורס מנהלי עבודה בבניין, על ענף הבניין בכלל.

<קריאה: הנתון הוא רק על מנהלי עבודה.

רועי פולקמן: מנהלי עבודה, אני מדייק.

רועי פולקמן: עדיין מדובר כאן על 4 שנים שבהן בסך הכול 1,200 איש קיבלו תעודה, שזה רחוק מן הצרכים.

רועי פולקמן: חברים, תיכף אגיד קונקרטית איפה הבעיות שאני מכיר, אבל ברור שברמה הלאומית העניין לא עובד.

רועי פולקמן: אני מבקש לומר שלושה דברים שמבחינתי אשמח שהם יהיו הסיכומים פה.

רועי פולקמן: דבר ראשון, יש את סוגיית הוותק, שקבינט הדיור טיפל בה בהחלטה וצריך לראות שהיא מיושמת, קרי: דרשו 5 שנים ותק מקדים, בשלד, בטפסנות, בכל מיני דברים.

רועי פולקמן: הדבר הזה היה חסם גדול מאוד.

רועי פולקמן: הבנתי שהורידו את זה ואפשרו לעשות סטז' אחר-כך.

רועי פולקמן: צריך לראות שזה מיושם.

<אמנון שינדלר: מ-5 שנים ל-9 חודשים?

<אמנון שינדלר: אפשר לתת בחינם.

רועי פולקמן: דבר שני, שעות – לא יכול להיות שאני שומע מאנשים שרוצים ללמוד קורסים, בכלל בענף הבנייה, ובטח מנהלי עבודה, שמספרים לי שהקורסים שאתם פותחים, עם ואוצ'רים או בלי ואוצ'רים, שהתאחדות הקבלנים פותחת, הם בשעות הבוקר.

רועי פולקמן: אדם לא יכול לבוא לקורסים בשעות הבוקר.

רועי פולקמן: מי פותח קורסים בשעות הבוקר?

<קריאה: צריך רק 10 שנות לימוד.

רועי פולקמן: אני מדבר על קורסים שמתנהלים בשעות הבוקר.

רועי פולקמן: לא יכול להיות שאדם, במקום לבוא ב-5 בערב אחרי שהוא עבד יום עבודה, אומרים לו: הקורס ב-9 או ב-10 בבוקר.

רועי פולקמן: אנשים צריכים להתפרנס.

רועי פולקמן: זו חלמאות.

רועי פולקמן: לא יכול להיות שקורסים לענף הבנייה יתקיימו בשעות הבוקר.

רועי פולקמן: אדם עובד, רוצה להוציא תעודה כדי להיות מנהל עבודה, כי גם מרוויחים בזה יפה ואנחנו רוצים שאנשים יגיעו.

רועי פולקמן: הדבר השלישי, כתוב שחור על גבי לבן בניירות שהגיעו ממשרד העבודה והרווחה, השיטה היא ואוצ'רים, אין יותר קורסים.

רועי פולקמן: כלומר, המשרד אומר: אני מתקצב לך, נותן לך ואוצ'ר וגוף פרטי מקים את הקורס.

רועי פולקמן: כאיש השוק החופשי אני בעד, אבל צריך לוודא – הגיעו אליי הרבה פניות שהקורסים לא נפתחים ברחבי הארץ.

רועי פולקמן: אומרים לך: אם אתה גר דרומית לאשקלון, אין בעיה, הקורס הוא בתל-אביב, אהלן וסהלן, תגיע לתל-אביב.

רועי פולקמן: הקורסים לא נפתחים.

רועי פולקמן: כלומר, גם אם המדינה אומרת ואוצ'רים אז צריך לפקח על האיכות של אותם קורסים, כפי שאמר חבר הכנסת טרכטנברג, מה לומדים בקורסים האלה, האם הם מספיק טובים או לא מספיק טובים, ושתהיה פריסה נכונה, שהשעות יהיו נכונות.

רועי פולקמן: לא יכול להיות שתגידו "ואוצ'רים" ו-יאללה.

רועי פולקמן: השורה התחתונה, אנשים לא באים ללמוד.

רועי פולקמן: ודבר האחרון, וזה גם הגישה לדעתי מבחינת ההכשרות, כמו בכל תחום בלימוד המודרני זה לימוד לאורך החיים, כלומר מה שלומדים בהתחלה זה דבר אחד ומה שלומדים במעלה הדרך זה דבר אחר, כי הטכנולוגיה משתנה בקצב אדיר.

רועי פולקמן: לכן הגישה שהייתה נהוגה לפני 20 שנים: תלמד קורס, תלמד את כל מה שאתה יודע – גם ללמוד מחשבים היום לא עובד כך כי מייד כשסיימת את הקורס כבר הטכנולוגיה השתנתה.

רועי פולקמן: לכן צריך שלהיכנס יהיה פשוט, שלקבל הכשרה יהיה בסיסי, ולאחר מכן ליווי ופיקוח.

רועי פולקמן: השורה התחתונה, את הוועדה הזאת צריכות לעניין תוצאות – הגדלת המספר, שיפור השירות ורמת האיכות.

רועי פולקמן: תודה רבה.

איתן כבל: תודה.

איתן כבל: ברשותכם, אני רוצה לומר כמה מילים ואז ידברו לסירוגין חברי כנסת ואורחים.

איתן כבל: חשוב לנו מאוד לשמוע את האורחים הנכבדים.

איתן כבל: עוד כשעבדתי עם נתן חילו, כשהיה רשם הקבלנים במשרד הבינוי והשיכון – אני חש שהשיחה הזאת היא דז'ה וו לגמרי.

איתן כבל: העניין הוא שזה היה לפני עשרים שנים.

איתן כבל: העובדה שזה נמשך עד תקופתנו רק מוכיחה באיזו צרה צרורה אנחנו נמצאים.

איתן כבל: אסביר את זה בעוד רמה ואגיד את זה בצורה אולי טיפה בוטה.

איתן כבל: אנחנו עוסקים פה בכמה רמות, גם של המנהלים וגם של בעלי המקצוע.

איתן כבל: ככל שהשנים עוברות בעלי המקצוע הישראלים על צבעיהם ועדותיהם ועמדותיהם השונים הולכים ונעלמים.

איתן כבל: אם פעם ראית קבלן יהודי שמעסיק את הערבים מאום אל פחם, התופעה הזאת הולכת ונעלמת.

איתן כבל: היום הקבלנים הם החבר'ה מאום אל פחם וטייבה שמעסיקים את החבר'ה מיהודה ושומרון.

איתן כבל: כלומר, אפילו הידע הבסיסי הזה, על רַצָפוּת וכל מיני דברים שהולכים ונעלמים, פשוט הולך ונגמר.

עבד אל חכים חאג' יחיא: לכן יש הסכם עם הסינים על 20,000 עובדים.

עבד אל חכים חאג' יחיא: קראנו על זה.

איתן כבל: הסינים כבודם במקומו מונח.

איתן כבל: אני לא נכנס עכשיו אל תוך התהליך הזה.

איתן כבל: אני אומר שמקצועות שלמים הולכים ונעלמים.

איתן כבל: אז תגיד: אין מספיק רצפים.

איתן כבל: אבל אין בכלל רצפים.

איתן כבל: אין טפסנים, אין כל מיני מקצועות שהם אל"ף-בי"ת בענף הבנייה.

איתן כבל: כשמדברים על ענף הבנייה זה מחוט ועד שרוך נעל, זה אלף ואחד מקצועות.

רועי פולקמן: אפילו אותי לימדו טפסנות.

רועי פולקמן: אני לא ברמה גבוהה, אני לא יכול לקבל קורסים.

איתן כבל: דרך אגב, לפני הגיוס שלי עבדתי בבניין.

איתן כבל: אני אומר את זה לנו.

איתן כבל: איפה המדינה הייתה בכל התקופה הזאת?

איתן כבל: זה לא אמור להיות פועל יוצא רק של – זה דבר אחד.

איתן כבל: דבר שני, חברות וחברים, קראתי היום, ואני מברך על מה שפרסם עופר פטרסבורג, על היוזמה במשרד האוצר לגיוס אלפי עובדי בניין ישראלים.

איתן כבל: אני אומר לכם, זה "העתק-הדבק" משנת 1992.

איתן כבל: אני מברך, הלוואי וזה יקרה.

נורית קורן: הלוואי וזה יקרה, שגם ישלמו להם יותר ויכשירו אותם.

איתן כבל: חס וחלילה אני לא רוצה לקנטר מאן דהוא בעניין הזה אלא שאם אשלח אתכם לארכיון, זה פשוט "העתק-הדבק".

מנואל טרכטנברג: זה נקרא: המשכיות שלטונית.

מנואל טרכטנברג: ..

איל בן ראובן: אין פה אחד ששולח את הבן שלו מחר להיות טפסן.

רועי פולקמן: תיפגש עם האנשים, תשמע קצת קבלנים ועובדים.

<יצחק נחום: בגלל הדיבורים האלה אנשים לא רוצים ללכת לעבודה הזאת.

איתן כבל: אם לא תאמר את שמך ואת תפקידך דבריך לא יירשמו.

איתן כבל: תודה רבה איציק, אבל זה לא "תוכנית כבקשתך".

איתן כבל: יש פה התנהלות דיון.

איתן כבל: אאפשר לאדוני לדבר, בכבוד, יש לי עניין בכך.

איתן כבל: זה נושא חשוב.

איתן כבל: גם עקב כל התאונות הוא מקבל משנה תוקף.

איתן כבל: הוא לא חי בפני עצמו, כל העניין הזה מקבל משנה תוקף.

איתן כבל: אני חוזר ואומר, האמינו לי, אני לא מתיימר להיות מומחה אבל אני מכיר את זה מקרוב ושום דבר לא השתנה.

איתן כבל: חבר הכנסת פולקמן, אתה נגעת בקליפת אגוז בכל העניין הזה, בכל התכלול, שמתחיל בשכר, האם זה נחשב לך כאשר אתה עושה קורס, האם זה גמול השתלמות.

איתן כבל: יש אלף ואחת בעיות.

עבד אל חכים חאג' יחיא: מדמי האבטלה מורידים לך 30%.

איתן כבל: עוד לפני שיצאת אל הדרך כבר נשברת, עוד לפני שהתחלת את השיעור הראשון, ממש-ממש כך.

איתן כבל: מצד אחד, המדינה מנפקת כותרת, ומצד שני, עושה הכול כדי לא להוציא את זה מן הכוח אל הפועל.

יעקב אשר: זה מקצוע כזה מבוקש אז לא צריך לתת תמריץ...

איתן כבל: חברות וחברים, אני אומר את זה לכולנו.

איתן כבל: מרוב שלא רצו לתת לעובדים הישראלים שכר מכובד, אני אפילו לא אומר גבוה, אני אומר מכובד, שכר שמכבד את בעליו, הם נאלצים להביא עובדים מחוץ לארץ ומשלמים להם כמה שהם רוצים, הרבה יותר.

דב חנין: עם המון עלויות סובבות.

איתן כבל: עקב המחסור ההולך ומתפתח אז כל ברזלן, כל רַצָף הופך להיות נכס, יהלום ששומרים עליו, כי גם קבלנים מתחילים לשחק עם הסיפור הזה, וזה דיון נפרד, זה לוועדת העבודה, הרווחה והבריאות או לוועדת הפנים והגנת הסביבה.

איתן כבל: אבל בסוף-בסוף העניינים האלה מקבלים משנה תוקף.

איתן כבל: כלומר, החיסכון שאתה חושב שאתה עושה לעצמך בתחילת הדרך הופך לחיסרון כי אתה משלם הרבה יותר אחר-כך.

איתן כבל: זה מה שקורה היום.

איתן כבל: דבר אחרון הוא עניין הבטיחות.

איתן כבל: נכון, ועדת העבודה, הרווחה והבריאות, זה הפררוגטיבה שלה, אבל גם אם אנחנו עוסקים בעניין הזה פה, ואנחנו לא מתעמקים בעניין הזה, אבל אי אפשר מבלי שתהיה אמירה ברורה מאוד בעניין ההכשרה.

איתן כבל: כפי שאמר מנואל טרכטנברג, אני יודע איך מלמדים את ההכשרות האלה.

איתן כבל: אומרים לו: יש כובע, יש כפפות, יש משקפי מגן.

עבד אל חכים חאג' יחיא: ותחתום.

עבד אל חכים חאג' יחיא: זה העיקר.

<אמנון שינדלר: חייב ניסיון.

איתן כבל: קודם כול אני מבקש מכל הדוברים, הדבר הכי חשוב שארצה הוא קודם כול לקבל תמונת מצב ממשרדי הממשלה: כמה עובדים, כמה מנהלים, כמה קורסים, לקבל תמונה אמיתית, לא להתחיל "לכדרר" אותנו בסיפורים.

איתן כבל: נשמע לסירוגין חברי כנסת ואורחים.

איתן כבל: ראשון הדוברים מבין חברי הכנסת יהיה איל בן ראובן ואחר-כך עבד אל חכים חאג' יחיא, יעקב פרי ונורית קורן, ואם ירצו להוסיף גם אחרים.

איתן כבל: לאחר איל בן ראובן ידבר אמנון שינדלר ואחריו מבין האזרחים המהנדסת חמוטל בן יעקב, דני מריאן ואהוד נוף.

איתן כבל: אאפשר לכם להתייחס, בוודאי.

איתן כבל: חברים, אם יש פה מישהו ממשרדי הממשלה אשמח לשמוע.

<חמדה מרק: אני ממשרד הביטחון, מן הקרן לנושא ההכשרות.

איתן כבל: אאפשר לך להתייחס, תבורכי.

איתן כבל: אני שואל אם יש כאן נציג ממשרדי הממשלה שיוכל להתייחס.

איתן כבל: יש סיבה שאתם מתחבאים?

איתן כבל: תתקדמו, תיכף אאפשר לכם לדבר.

איתן כבל: אני כבר אומר לכם, אני רוצה לקבל תמונת מצב: כמה קורסים.

איתן כבל: את כל הנתונים אתם צריכים להציג.

איתן כבל: איל בן ראובן, בבקשה.

איל בן ראובן: בוקר טוב, כבוד היושב-ראש, תודה על הדיון החשוב הזה.

איל בן ראובן: אני אומר את זה גם למציעים, חבר הכנסת פולקמן וחבר הכנסת טרכטנברג.

איל בן ראובן: אני באתי לדיון הזה ממגרש של בטיחות, ממגרש חיי אדם.

איל בן ראובן: אני אומר כשורה תחתונה, אי אפשר להפריד כאן בין הכמות, שאנחנו רוצים לבנות הרבה, לבין בטיחות וחיי אדם.

איל בן ראובן: אם אתם שואלים אותי, בדירוג שלי מספר אחת זה בטיחות, קודם כול חיי אדם.

איל בן ראובן: איתן כבל הזכיר קודם נתונים על תאונות דרכים.

איל בן ראובן: רבותי, בשנה שעברה היו 48 הרוגים בתאונות בנייה.

איל בן ראובן: השנה נהרגו כבר 6-7 אנשים.

איל בן ראובן: אני מזמין כל אחד מכם להסתכל אצלי בפייסבוק על כמות התאונות מידי שבוע, בין 6-8 תאונות עם הרוגים ופצועים בכל שבוע, והמספרים רק הולכים וגדלים.

עבד אל חכים חאג' יחיא: זה מינימום תאונה ביום.

איל בן ראובן: לכן אני אומר לכם, את כל סוגיית ההכשרות ואת כל סוגיית הדיון הכל-כך חשוב הזה, אני רואה אותה מתחילה בכלל בתחום השמירה על חיי אדם, איך אנחנו שומרים על חיי האנשים ולא נותנים לעניין הזה להמשיך כפי שהוא.

איל בן ראובן: ב-5 השנים האחרונות היו 200 הרוגים ועשרות אלפי פצועים.

איל בן ראובן: מדינת ישראל משלמת מיליארדים מידי שנה מהביטוח הלאומי עבור כל זה.

איל בן ראובן: כל מה שנאמר פה נכון.

איל בן ראובן: היות ואני עוסק בזה כבר שנה אז באוטו יש לי קסדה ואני עובר בין האתרים לראות את המצב.

איל בן ראובן: המצב נורא ברוב המקומות.

איל בן ראובן: יש גם מקומות טובים, אבל בגדול, המצב חמור מאוד בעניין הזה.

איל בן ראובן: כל אחד מכם – ויש פה אנשי מקצוע שבטוח יודעים טוב יותר ממני – יכול לנסוע מכאן לאיזה אתר בנייה ולהגיד: "שלום, אני טפסן" ולעלות ולהתחיל לעבוד.

איל בן ראובן: רבותי, מקצוע הבנייה הוא מקצוע מסוכן, טפסנות זה מקצוע מסוכן.

איל בן ראובן: הוא עובד בגובה והוא נופל אם הוא לא למד ולא מקיים את הנחיות הבטיחות.

איל בן ראובן: מנהלי עבודה – ניתנו פה המספרים.

איל בן ראובן: הנתונים על מספר האתרים ומספר מנהלי העבודה, אתם רואים את המספרים, יש פה הבדלים של אלפים.

איל בן ראובן: באמת זה לא כל-כך חשוב.

איל בן ראובן: אם יש 2,000 אתרים שאין בהם מנהלי עבודה – תבואו איתי לאתרים ב-7 בבוקר ותראו כמה מנהלי עבודה יש באתר וכמה אתרים מתחילים לעבוד בלי מנהל עבודה.

עבד אל חכים חאג' יחיא: יש שם את התמונה של מנהל העבודה.

עבד אל חכים חאג' יחיא: ..

איל בן ראובן: אני מזהיר מדבר אחד, אני מזהיר מרעיון של "בואו נוריד את הרמה", תיזהרו מזה.

רועי פולקמן: את השיטה, לא את הרמה.

איל בן ראובן: יגידו: אם חסרים לנו מנהלי עבודה ב-2,000 אתרים אז בואו ניקח כל אחד שהיום הוא צבעי ונגיד לו: אתה יכול מחרתיים לגשת לקורס של שבועיים ואז תהיה מנהל עבודה.

איל בן ראובן: עם דבר כזה אנחנו נירה לעצמנו כדור גדול ברגל כי אנחנו נשלם בעקבות זה בחיי אדם.

איל בן ראובן: מנהל עבודה זה מקצוע ואת המקצוע הזה צריך ללמוד ולדעת.

איל בן ראובן: יותר מזה, כבוד היושב-ראש, נפגשתי עם אנשי איגוד המהנדסים.

איל בן ראובן: בכל אתר היום יש מהנדסים.

איל בן ראובן: אם נלך לכיוון שבו מנהל עבודה הוא או הנדסאי או מהנדס, זה אפשרי, אם האנשים האלה ילמדו קורס מקוצר של בטיחות – אלה אנשים שאני מוכן לתת להם מחר ביד אתר.

רועי פולקמן: יש כאלה שאפשר לתת להם מסלול מזורז.

רועי פולקמן: זה לא אומר שאחרים לא יכולים ללמוד.

איל בן ראובן: אני מוכן לתת להם ביד אתר, שהם ינהלו אותו ויקיימו אותו כפי שצריך.

איל בן ראובן: לסיכום, יש לי עוד המון להגיד בעניין הזה.

איל בן ראובן: אנחנו באמת צריכים לעסוק בנושא הכשרה.

איל בן ראובן: אנחנו צריכים לראות איך יש בצפון, במרכז ובדרום אפשרות לשלוח אנשים להכשרה.

איל בן ראובן: דיברתי עם הרבה מנהלים גדולים של "דניה סיבוס" וכל החברות הגדולות, וגם הקטנות יותר.

איל בן ראובן: שאלתי אותם: אם מחר אתם צריכים לשלוח מישהו ל-3 ימים לקורס, תשלחו אותו או לא?

איל בן ראובן: היום סביב הרעש, שטוב שהצלחנו ליצור סביב התאונות, התשובה היא: כן, נשלח את האנשים ללמוד ולהיות כשירים יותר.

איל בן ראובן: זה החלום שלי, אבל אסון שזה רק חלום.

איל בן ראובן: רבותי, אנחנו צריכים לשנות תרבות.

איל בן ראובן: התרבות צריכה להיות כזאת שסביב כל אתר בנייה שאתם בונים, שיואב גלנט בונה, יש גדר עם שער כניסה ולא נכנס לשם אדם שאין לו כשירות מקצועית לעניין הזה.

איל בן ראובן: יש לנו היום מאות מנופאים שמגישים תעודה מזויפת.

איל בן ראובן: הם עולים למנוף ואחר-כך נופל מנוף כזה על גן ילדים – אתם לא רוצים לדעת.

איל בן ראובן: לסיום, אני מבקש לא לקבל החלטות חפוזות שעניינן הורדת הרמה אלא לחשוב איך מעלים את רמת הכשירות של האנשים.

איל בן ראובן: אפשר לעשות את זה.

איל בן ראובן: מוקמת היום מינהלת בטיחות במשרד העבודה והרווחה.

איל בן ראובן: תנו להם לעשות עבודה ולבוא עם הצעה רצינית.

איל בן ראובן: תודה רבה.

איתן כבל: איל בן ראובן, תודה.

איתן כבל: נתתי לך מעל ומעבר.

איתן כבל: אמנון שינדלר, בבקשה.

<אמנון שינדלר: שלום, אני יושב-ראש ועד מנהלי העבודה מטעם ההסתדרות.

<אמנון שינדלר: הייתי מוכרח להגיע לכאן כדי להסביר לכם את המצב מהכיוון שלנו, מהשטח עצמו.

<אמנון שינדלר: לא יכול להיות שתאונות העבודה- - -

איתן כבל: תגדיר לי את מה אתם מייצגים.

איתן כבל: אתם מייצגים בכל התחומים?

<אמנון שינדלר: אנחנו מייצגים רק מנהלי עבודה מוסמכים בבניין, כאשר גם אצלנו יש מצב שיש מנהלי עבודה שעובדים ללא רישיונות בכלל.

<לאה ורון: על כמה אנשים מדובר?

<לאה ורון: כמה אנשים מאוגדים אצלכם?

<אמנון שינדלר: אין לי מושג.

<אמנון שינדלר: אין לי אפשרות לראות כמה אנשים עם רישיונות עובדים.

<אמנון שינדלר: אני מייצג רק מוסמכים.

<אמנון שינדלר: היות והעליתי את זה גם בוועדת העבודה, הרווחה והבריאות של הכנסת, שוורדה אדוארדס לא רצתה לתת לנו את הנתונים, אנחנו אוספים היום אחד-אחד.

<אמנון שינדלר: הגענו למאגר של 1,000 מנהלי עבודה שרשומים אצלנו כמנהלי עבודה מוסמכים, שבדקתי אותם באתר של משרד העבודה, אחד-אחד, על-פי תעודת זהות שהגישו לי.

<אמנון שינדלר: מצטרפים עוד אנשים בכל יום.

עבד אל חכים חאג' יחיא: אלה מנהלי העבודה שרשומים אצלך כפעילים.

איילת נחמיאס ורבין: הוא אומר שזה מספר מועט יחסית לצרכים במשק.

עבד אל חכים חאג' יחיא: אתה מייצג את האיגוד.

עבד אל חכים חאג' יחיא: באיגוד שלך צריכים להיות רשומים מספר מסוים של מנהלי עבודה מוסמכים.

עבד אל חכים חאג' יחיא: מי שאינו מוסמך – הוא לא בחצר שלך.

עבד אל חכים חאג' יחיא: כמה מהם פעילים?

עבד אל חכים חאג' יחיא: יכול להיות שיש אנשים שקיבלו תעודה אבל הם כבר פנסיונרים או שהם לא עובדים בתחום.

עבד אל חכים חאג' יחיא: אני שואל על הפעילים.

<אמנון שינדלר: אני מבקש את הנתונים האלה ולא מקבל אותם.

איתן כבל: קודם כול, זה כשל גדול.

איתן כבל: עצם העובדה שאתה לא יודע כמה אנשים אתה מייצג או אמור לייצג – אני אומר את זה לא בהתרסה כלפיך כי אני לא יודע להגיד איפה נעוצה הבעיה.

<אמנון שינדלר: כבר שנתיים אנחנו מבקשים את הנתונים.

איתן כבל: שנתיים – הייתי כבר שותה להם את הדם עם קשית.

איתן כבל: בחייך, שנתיים?

איתן כבל: עזוב, זה לא משנה עכשיו, אני לא ועדת חקירה.

איתן כבל: נצטרך לברר את זה, מי אמור להעביר את השמות האלה.

איתן כבל: האם זה סודי?

<יצחק נחום: כן, זה סוד.

איתן כבל: אני לא מקבל את זה.

<אמנון שינדלר: עד עכשיו דיברנו על דברים שלא קשורים לעניין הזה.

<אמנון שינדלר: אני רוצה לדבר על נושא ההכשרות שרוצים להוציא בפז"מ מקוצר, בוותק של 9 חודשים במקום בוותק של 5 שנים כפי שהיה נהוג עד היום.

<אמנון שינדלר: אנחנו בעד הכשרה של מנהלי עבודה.

<אמנון שינדלר: אנחנו יודעים שהענף שלנו זקוק למנהלי עבודה, אבל אנחנו לא מוכנים להתפשר על פגיעה בחיי אדם.

<אמנון שינדלר: זאת אומרת, מנהל עבודה שאין לו ניסיון כפי שהיה עד היום, ניסיון של 5 שנים, יכניסו כל צבעי – ויש צבעים שנרשמו עכשיו לקורסים האלה שנפתחו – ותוך 3 חודשים הוא ילמד, ואנחנו יודעים בדיוק איך הלימודים מתבצעים שם, ואחרי 9 חודשים הוא יקבל הסמכה למנהל עבודה.

<אמנון שינדלר: זה אבסורד, זה מצחיק.

רועי פולקמן: הגילדה תישאר כך שלא יהיו עוד מנהלי עבודה.

<אמנון שינדלר: כאשר לגבי המהנדסים הוצאתי את הנוהל שנחתם בינואר 2017, דורשים שנתיים אחרי גמר הלימודים ניסיון בבניין ורק אחר-כך הם יכולים לעשות את ה-104 שעות כדי לקבל תעודת הסמכה למנהל עבודה.

<אמנון שינדלר: איך יכול להיות?

<אמנון שינדלר: למה לי להיות מהנדס?

<אמנון שינדלר: אהיה פועל בניין פשוט, אעשה קורס של 3 חודשים ותוך 9 חודשים אהיה מנהל עבודה.

<אמנון שינדלר: מהנדס צריך ללמוד 6 שנים.

<אמנון שינדלר: איפה ההיגיון?

<יצחק נחום: מה זה קשור?

<יצחק נחום: מה הקשר בין זה וזה?

<אמנון שינדלר: אדם שלא למד הוא יותר ממהנדס?

רועי פולקמן: בטח צריך ללמוד.

איתן כבל: חברים יקרים, אני לא מסכים אתו אבל הוא אומר דברים על אחריותו.

איתן כבל: אין פה משטרת מחשבות או משטרת דיבורים.

איתן כבל: הוא יגיד את מה שהוא רוצה.

איתן כבל: אתה יודע כמה החדר הזה שמע?

איתן כבל: אז מה, אסרנו כל אחד?

איתן כבל: עוד לא.

איתן כבל: כל אחד בתורו מדבר את השטויות של עצמו.

איתן כבל: תן לו, הוא יגיד.

איתן כבל: אני לא מסכים עם מה שהוא אומר, או יש לי שאלות אליו, אבל, חברים יקרים, תכבדו.

איתן כבל: מה קורה לכם?

<אמנון שינדלר: אני רואה לנגד עיני, המטרה של כולנו להפחית את תאונות העבודה ולא להגביר אותן.

<אמנון שינדלר: אם היום יש לנו תאונה אחת בכל יום שיש בה הרוג או פצוע, כאשר יהיו אנשים בלי ניסיון יהיו ארבעה נפגעים מידי יום.

איתן כבל: אני לא פותח את הדיון האם הסיבה לכל התאונות שהיו עד היום היא מנהל עבודה לא מוכשר בתחום כזה או אחר.

רועי פולקמן: זה כי אין מנהלי עבודה.

איתן כבל: אני לא נכנס לזה.

איתן כבל: חברות וחברים, אל תיקחו את זה לקיצוניות.

איתן כבל: אתה עכשיו לקחת את זה לכיוון של גילדה.

איתן כבל: אני בצד שלך אבל אתה פוגע במה שאתה עכשיו אומר.

איתן כבל: יש אלפי אתרי בנייה, מצד אחד.

איתן כבל: מצד שני, אין חולק על כך שיש מחסור עצום במנהלי עבודה.

איתן כבל: העובדה שאין מנהלי עבודה לא יכולה להגיד שגם את מנהלי העבודה נתחיל לייבא מחוץ לארץ, לא נביא רק רצפים סיניים אלא גם את מנהלי העבודה נייבא מחוץ לארץ.

<אמנון שינדלר: אמרתי שאני בעד.

איתן כבל: הבנו מה אמרת.

איתן כבל: צריך שיימצא איזון.

איתן כבל: למשל כשהיה מגיע לרשם הקבלנים קבלן שמבקש סיווג כזה או כזה, היו שואלים אותו: יש לך מספיק ניסיון?

איתן כבל: אם לא, אתה יכול לקחת מהנדס אבל המהנדס שאתה לוקח חייב להיות עם כך וכך ניסיון, כי אחרת אף אחד לעולם לא יגדל.

איתן כבל: זאת אומרת, נקודת המוצא היא למצוא את האיזונים.

איתן כבל: הוא יכול להגיד לך: בשנים הראשונות שאתה עוסק אתה יכול להיות מנהל עבודה שאחראי על 20 עובדים או 10 עובדים.

איתן כבל: אתה לא יכול- - -

<אמנון שינדלר: לחתום על אתר של 300 עובדים.

איתן כבל: נכון.

איתן כבל: מה אתה עשית?

איתן כבל: אתה התחלת בלא באל"ף רבתי.

<אמנון שינדלר: סליחה, כבודו, אמרתי שאנחנו לא נגד.

איתן כבל: זה לא תקופת המזוזואיקון התחתון.

איתן כבל: אמרת את זה לפני שתי דקות.

איתן כבל: אפילו לא צריך ללכת לפרוטוקול.

<אמנון שינדלר: אני אומר, אולי לא הבנת אותי, אני התכוונתי לא נגד.

<אמנון שינדלר: לא אמרתי שאנחנו נגד.

<אמנון שינדלר: אמרתי שאנחנו בעד, אבל עם הכשרה מתאימה.

איתן כבל: לא הקשבת למה שאתה אמרת.

איתן כבל: אמרת: במקום 5 שנים יהיה עכשיו 3 חודשים.

<קריאה: אין מצב כזה.

איתן כבל: ברור כשמש לאור הירח שאין, לא צריך אפילו להיות מומחה בבנאות.

איתן כבל: בשורה התחתונה, אני רוצה לומר לך, ציפיתי ממך – אעשה לך תיקון, עד סיום הדיון תחשוב על הדברים ותקשיב למה שאומרים.

איתן כבל: אני רוצה שתוציא עמדה מאוזנת יותר.

<אמנון שינדלר: אני יכול להסביר את עצמי?

<אמנון שינדלר: מה שאתה אומר זה לא מה שאמרתי.

<אמנון שינדלר: אמרתי שעד היום היו דורשים 5 שנים ניסיון לפני קורס.

<אמנון שינדלר: היום דורשים שנה, 9 חודשים בסך הכול.

<אמנון שינדלר: צריך למצוא את האיזון, לבדוק את זה.

איתן כבל: אתה צריך לעזור לנו למצוא את האיזון.

<אמנון שינדלר: בבקשה, בואו נשב ביחד ונמצא את זה.

איתן כבל: תודה.

איתן כבל: בבקשה, חבר הכנסת חאג' יחיא, שהוא מהנדס בהכשרתו.

עבד אל חכים חאג' יחיא: יש לי גם התמחות בבטיחות.

עבד אל חכים חאג' יחיא: אנחנו מתרכזים מתחילת הדיון ועד עכשיו במנהלי עבודה, אבל זה לא כל העובדים.

עבד אל חכים חאג' יחיא: יש גם הכשרה לעובדים בגובה.

עבד אל חכים חאג' יחיא: אם נעשה פילוח של תאונות העבודה ושל הרוגים נראה ש-90% מהם נפגעו או מנפילה מגובה או מנפילת חפצים מגובה עליהם.

עבד אל חכים חאג' יחיא: תבדקו את מה שהיה בשנה שעברה.

עבד אל חכים חאג' יחיא: זה הכשרה גם של העובדים עצמם.

עבד אל חכים חאג' יחיא: באתי מן התחום, ראיתי מנהלי עבודה שאוספים את העובדים ל-3 דקות לכל היותר: "חבר'ה, זו עבודה כך וכך, יש מסמך, תחתמו".

עבד אל חכים חאג' יחיא: ראיתי אנשים שחתמו בלי לקרוא וחלק מהם לא יודע לקרוא אפילו אם רצה לקרוא.

עבד אל חכים חאג' יחיא: זה ההכשרה שהם מקבלים כדי לעלות לפיגומים וליפול.

עבד אל חכים חאג' יחיא: זה דבר אחד.

עבד אל חכים חאג' יחיא: לגבי מנהלי העבודה – אמרתי את ההתמחות שלי.

עבד אל חכים חאג' יחיא: אח שלי לפני כמה שנים עבר קורס כמנהל עבודה וסיים אותו בהצלחה, יש לו תעודה, הוא מנהל עבודה.

עבד אל חכים חאג' יחיא: אני לוקח את חומר הלימוד שלו, והאמינו לי שאני יודע לקרוא את החומר הזה ולהבין אותו.

עבד אל חכים חאג' יחיא: החלק בלימודים של הבטיחות בעבודה הוא לא החלק המרכזי בקורס של מנהלי העבודה.

עבד אל חכים חאג' יחיא: אני מדבר על נתונים מתוך ידע, אני מדבר על החומר והספרים שלהם.

עבד אל חכים חאג' יחיא: הבטיחות היא לא הנושא המרכזי בקורסים הללו, ואנחנו גם מכירים איך עוברים את הבחינות והקורסים.

עבד אל חכים חאג' יחיא: דיברת על כך שהענף הזה מצטמצם.

עבד אל חכים חאג' יחיא: למה שאנשים ילכו לקורס הזה?

עבד אל חכים חאג' יחיא: דבר אחד, יש את תנאי הקבלה.

עבד אל חכים חאג' יחיא: הגשנו, איל בן ראובן אלי אלאלוף ואני, מכתב לרשם הקבלנים כי הם ביקשו שיהיה מספר שנים מוכח של עבודה אצל קבלן רשום, אבל רוב עובדי הבניין באים מחברות כוח אדם ואז הם לא רשומים אצל הקבלן הרשום.

עבד אל חכים חאג' יחיא: שינו את זה רק לאחרונה, שזה יכלול גם תלושי שכר מטעם חברות כוח אדם על שהוא עבד בבניין.

עבד אל חכים חאג' יחיא: קודם כול, אם אתה רשום אצל קבלן – רק מעט מאוד אנשים רשומים, כי כל הזמן יש קבלני משנה וחברות כוח אדם ואין עובדים שרשומים אצלו.

עבד אל חכים חאג' יחיא: זה אחד מתנאי הקבלה.

עבד אל חכים חאג' יחיא: דבר שני, השכר.

עבד אל חכים חאג' יחיא: אם אני רוצה מנהל עבודה אני צריך לשלם לו.

עבד אל חכים חאג' יחיא: אם הוא טפסן – אני בא ממשפחה שמתעסקת בעבודת הבניין – טפסן שמגיע מהשטחים בכל יום חמישי מקבל את השכר שלו במזומן, הקבלן צריך להוציא לו אישור כניסה ולשלם עליו הכול, אבל אם הוא מתפשר אתך, כי יש לך עבודה למשך זמן ארוך, הוא יקבל 400 שקל נטו, שזה אומר שהוא עובר את ה-11,000-12,000 שקל עלות לקבלן.

עבד אל חכים חאג' יחיא: זה הטפסן שאני לא יודע איפה למד.

עבד אל חכים חאג' יחיא: אם אתה מנהל עבודה תזמין אותו לקבל את אותו שכר, או פחות, אז למה לו להיות מנהל עבודה עם כל האחריות מעליו?

עבד אל חכים חאג' יחיא: אמרנו, מנהל העבודה לא מקבל את ההכשרה המתאימה לבטיחות, וגם את השכר שלו צריך לשפר.

עבד אל חכים חאג' יחיא: כשבאים לקורסים, האם יכול להיות, אם הוא מובטל ומקבל ואוצ'ר, שמורידים ממנו 30% מדמי האבטלה בשל כך שהוא מקבל ואוצ'ר?

עבד אל חכים חאג' יחיא: אני צריך לעודד אותו, אז ניקח לו גם מדמי האבטלה שהוא מקבל?

עבד אל חכים חאג' יחיא: יש היגיון מאחורי זה?

עבד אל חכים חאג' יחיא: יש את הפרויקטים.

עבד אל חכים חאג' יחיא: אלי אלאלוף, איל בן ראובן, אני ועוד כמה חברי הכנסת הגענו לאתר בפתח תקווה ששם נפל עובד ונהרג.

עבד אל חכים חאג' יחיא: כדי להמחיש מה זה אתר, באתר הזה יש יותר מ-200 יחידות דיור, 3 מגדלים מעל מרתף, ויש להם מנהל עבודה אחד.

עבד אל חכים חאג' יחיא: הייתכן שהוא יוכל להשתלט?

עבד אל חכים חאג' יחיא: הייתכן שהוא יראה את הבטיחות?

עבד אל חכים חאג' יחיא: הייתכן שהוא יוכל לשלוט בשטח כזה, כשהוא צריך את לוחות הזמנים ואת הסיום ואיך לחסוך ולהתחשבן עם קבלני משנה וחומרים?

עבד אל חכים חאג' יחיא: אין אפשרות כזאת.

עבד אל חכים חאג' יחיא: לכן פניתי עם חבריי בקריאה שצריך להפריד באתרים גדולים בין מנהל עבודה וממונה הבטיחות.

עבד אל חכים חאג' יחיא: בלי זה נמשיך כמו היום, אפילו אם מנהל העבודה יקבל את ההכשרה.

עבד אל חכים חאג' יחיא: בהרבה מקומות יש תעודה של מנהל עבודה אבל אין את מנהל העבודה.

עבד אל חכים חאג' יחיא: גם באתר הזה, אפילו אם מנהל העבודה היה פיזית, חיכינו לו יותר מחצי שעה עד שהוא הגיע.

עבד אל חכים חאג' יחיא: באתר כזה של 3 מגדלים, של יותר מ-200 יחידות דיור, אפילו אם הוא 24 שעות ביממה בשטח – הוא לא נמצא.

<אמנון שינדלר: אבל אם חסרים 4,000 מנהלי עבודה יכול להיות שהוא אחד מה-4,000.

עבד אל חכים חאג' יחיא: ברור.

עבד אל חכים חאג' יחיא: דיברו על כך שזה יכול לייקר.

עבד אל חכים חאג' יחיא: אולי נשמע מהמשרד, מדברים על עיצומים כספיים.

עבד אל חכים חאג' יחיא: הקבלן "יגלגל" אותם למחיר הדירה.

עבד אל חכים חאג' יחיא: אם אנחנו מדברים על ממונה בטיחות שיעלה כסף ואז יכול להיות שהוא ייקר את מחיר הדירה, גם העיצומים הכספיים ייקרו את הדירה, או שהקבלן יפשוט רגל, וראינו הרבה חברות שפשטו רגל ואנשים היו צריכים לחפש אותם כדי לקבל את הדירה שלהם, ואנחנו מכירים הרבה חברות שפשטו רגל, לא בגלל זה, כי השר מדבר על כך שאם אתן לו מיליון שקל בשבועיים אז ברור שהוא ידאג לבטיחות עם הרחפנים שם למעלה.

עבד אל חכים חאג' יחיא: ומשפט אחרון, הגשתי השבוע, זה יעלה ביום רביעי, הצעה רגילה לסדר, שאני מבקש הקמת ועדת חקירה בעניין תאונות הבנייה.

רועי פולקמן: אפשר שניסיון של חבר כנסת ייחשב לקורס מנהלי עבודה בבניין?...

עבד אל חכים חאג' יחיא: היום יש עוד תאונה בקיסריה, יש פצוע קשה בקיסריה.

איתן כבל: יש לי בקשה, שני דברים.

איתן כבל: אמנון שינדלר, נהיית פעיל.

איתן כבל: אם במשך שנתיים היית עובד כפי שאתה מדבר היית מגייס את כולם כבר.

<אמנון שינדלר: אם היו שומעים אותנו.

<אמנון שינדלר: לא נותנים לנו במה באף מקום.

איתן כבל: אצלי אתה תקבל כמה שאתה רוצה.

איתן כבל: חבר הכנסת חאג' יחיא, נושא הבטיחות חשוב מאין כמותו, הוא בשיא, אבל הוא פועל יוצא של מה שלשמו התכנסנו כאן.

איתן כבל: בטיחות, מבלי להמעיט כהוא זה מערכה, יש פה את ועדת העבודה, הרווחה והבריאות שעוסקת בה.

נורית קורן: היה דיון על זה.

איתן כבל: אנחנו כאן רוצים לעסוק במקצועיות של העניין ובהכשרה.

איתן כבל: שלא נפספס בסוף את הנושא שלשמו התכנסנו כאן.

איל בן ראובן: בטיחות היא חלק מכשירוּת ומקצועיות.

עבד אל חכים חאג' יחיא: האם ייתכן שהכשרה בגובה זה באולם של בית מלון, זה לא בשטח שאנשים יעלו?

איתן כבל: איל בן ראובן, אבל בטיחות לא נולדת מעצמה.

איתן כבל: בסוף זו ההתמקצעות שלך.

איתן כבל: זו הכוונה שלי.

איל בן ראובן: הפתרון צריך לכלול את שניהם.

נורית קורן: כאישה בין כל חברי הכנסת בדיון על בנייה אני רוצה להעיר הערה אחת.

איתן כבל: אתן לך העדפה מתקנת.

איתן כבל: .. אני רק רוצה לומר את הדבר הבא, שקיבלנו נתונים.

איתן כבל: חברות וחברים, אני רוצה שנהיה ממוקדים.

איתן כבל: קיבלנו ממשרד העבודה, הרווחה והשירותים החברתיים מידע כמה שוברים חולקו לתחום הבינוי לפי פילוח למגזרים השונים.

איתן כבל: בסך הכול חולקו 264 שוברים לתחום הבינוי מ-2013 ועד 2016.

איתן כבל: זה מספר מטעה כי הוא כולל בתוכו גם נשים בתחומי הסביבה שאין להם דבר וחצי דבר עם הנושא שלשמו התכנסנו.

איתן כבל: המהנדסת חמוטל בן יעקב, בקצרה, בבקשה.

<חמוטל בן יעקב: אני עובדת עם נתן חילו.

<חמוטל בן יעקב: כפי שחבר הכנסת פולקמן ציין, גם אנחנו רואים בשנה האחרונה שהיקפי התחלות הבנייה בהחלט גדלו, והעלייה הזאת מן הסתם צפויה להימשך.

<חמוטל בן יעקב: זה אומר שכנראה יוחרף המחסור בכוח אדם מיומן.

<חמוטל בן יעקב: אנחנו בהתאחדות בוני הארץ- - -

איתן כבל: אולי את יכולה לומר לנו, כדי שהדיון לא יהיה "יבש", קצת נתונים.

איתן כבל: איפה קיים מחסור?

<יצחק נחום: התאחדות בוני הארץ מעניינת אותם רק האגרה.

איתן כבל: עזוב, כשיגיע תורך לדבר תגיד לנו מה שתרצה.

<חמוטל בן יעקב: כפי שנאמר קודם, יש מחסור במנהלי עבודה, ותיכף אפרט על זה, יש מחסור בבודקי עגורנים, ממוני בטיחות, מפעילי כלי צמ"ה (ציוד מכני הנדסי) ומהנדסים, מעבר לפועלים פשוטים, שאחר כך אציין את זה, כי זו בעיה אחרת.

<חמוטל בן יעקב: מנהלי עבודה – מכיוון שדיברו קצת על מספרים אז קודם כול אני רוצה לציין שלא כל אתרי הבנייה מחויבים בחוק במנהל עבודה, וזה אולי מצביע על הפער שנאמר פה קודם, וגם יש פה שאלה שבעצם כבר עלתה, כמה מתוך ה-9,000- - -

<לאה ורון: תסבירי בבקשה את מה שאמרת עכשיו, שלא כל אתרי הבנייה מחויבים להעסיק מנהל עבודה.

<חמוטל בן יעקב: נכון, לדוגמה באתר בנייה של וילה לא דרוש בחוק מנהל עבודה, שיפוץ לא דורש מנהל עבודה.

<חמוטל בן יעקב: תלוי איזה.

<אמנון שינדלר: אבל זה לא נכלל ב-13,000 שעליהם דיווחו.

<חמוטל בן יעקב: לא בהכרח האתרים האלה מדווחים אז כן יש איזשהו פער בין אתרי הבנייה בפועל, אתרי הבנייה שדרוש בהם מנהל עבודה, ובין המספרים הקיימים.

<חמוטל בן יעקב: אותו דבר לגבי המספר 9,000 מנהלי עבודה.

<חמוטל בן יעקב: כמה מהם באמת פעילים?

<חמוטל בן יעקב: כמה מהם עובדים?

<חמוטל בן יעקב: כמה מהם כבר עייפים?

איתן כבל: למישהו יש את הנתונים האלה או גם זה סוד?

<קריאה: זה סוד מדינה.

רן כהן: למשרד הכלכלה יש את הנתונים הללו.

<חמוטל בן יעקב: זה לא משרד הכלכלה.

<חמוטל בן יעקב: זה משרד העבודה עכשיו.

איתן כבל: אני עוצר אותך לרגע, חמוטל בן יעקב.

איתן כבל: תן לנו קצת נתונים כדי שנתחיל לגעת בדברים.

רן כהן: אני מנהל תחום בטיחות במשרד העבודה, הרווחה והשירותים החברתיים.

רן כהן: אתמול העברנו לכם נתונים לגבי מנהלי עבודה פעילים ב-2016.

רן כהן: רשומים אצלנו 9,078.

איתן כבל: יש הבדל גדול בין הרשימות לבין הפעילים.

איתן כבל: אני רוצה שתגיד לי בדיוק, לא כמה גמלאים יש שמשלמים את האגרה.

רן כהן: אגיד לך הכול ואם יהיו לך עוד שאלות נביא עוד נתונים.

רן כהן: מנהלי עבודה פעילים, הכוונה שכאשר יש אתר עושים מה שאמורים לעשות לפי החוק, מודיעים לנו על פעולת בנייה, חלק מן ההודעה אומרת שאני צריך לקבל מהם את שם מנהל העבודה, ואז אנחנו מצמידים מנהל עבודה לאתר בנייה.

רן כהן: זה מנהלי עבודה פעילים – 9,078.

עבד אל חכים חאג' יחיא: כמה אתם בודקים שהם באמת נמצאים שם?

<קריאה: הם לא בודקים.

איתן כבל: עזוב, קודם נקבל את הנתונים.

רן כהן: אתרי בנייה שעובדים כפי שצריך לעבוד, שטורחים גם להודיע, יש רק 11,700.

רן כהן: אנחנו יודעים שיש אתרי בנייה שלא מודיעים לנו על פעולת בנייה, בניגוד לחוק.

יעקב פרי: כל אתר בנייה, כולל של בית פרטי, וילה, כל אחד צריך לדווח?

רן כהן: גם על בניית וילה צריך למסור הודעה.

רן כהן: אנחנו פטרנו מהחזקה של מנהל עבודה במקרה שהעבודה נמשכת פחות מ-6 שבועות, כאשר אין פגיעה בשלד קיים, בעומק חפירה של פחות מ-1.20 מטר.

רן כהן: כיכר תנועה לפי החוק צריכה מנהל עבודה.

רן כהן: אמרנו: לא צריך מנהל עבודה.

רן כהן: כלומר, יש פטורים בעניין הזה.

רן כהן: במקרה מחרתיים אנחנו נפגשים עם השלטון המקומי ועם מהנדסי עיר.

רן כהן: אנחנו רוצים לעשות איתם נוהל שיתוף פעולה כדי שכאשר הם נותנים היתר בנייה אנחנו נדע – זה לא יהיה אוטומטי כי ההיתר יכול להינתן ואתה תבנה אולי עם הקבלן המבצע רק בעוד שנה מהיום, אבל אני רוצה שבהיתר יהיה רשום שהיזם חייב להודיע לנו על פעולת בנייה, אפילו אם הוא שוכר קבלן מבצע, כדי שאם הוא לא יקרה לפחות נוכל לחזור להיתר שלו.

נורית קורן: שהוא לא יקבל היתר עד שהוא לא מודיע.

<אמנון שינדלר: 2,700 אתרים עובדים ללא מנהל עבודה והם לא סגרו ולוּ אתר אחד.

<אמנון שינדלר: אחר-כך מתפלאים למה יש תאונות עבודה.

איתן כבל: אמנון שינדלר, הלוואי והיית פעיל ככה.

<אמנון שינדלר: אני מצטער, אני מדבר מכאב, באמת.

איתן כבל: אני יודע, אבל שנייה.

איתן כבל: רן כהן, אני רוצה להבין, אני רוצה לפרק את המספרים האלה.

איתן כבל: אתה אומר שיש כ-9,000 מנהלי עבודה.

רן כהן: מנהלי עבודה שעובדים.

רן כהן: יש יותר.

איתן כבל: ה-9,000 האלה זה רשימה שכולם פעילים.

איתן כבל: אני לא אומר שהם עובדים עכשיו באיזה אתר.

רן כהן: הם עובדים.

איתן כבל: הבנתי.

איתן כבל: פרט ל-9,000 המוצמדים לאתר כמה מנהלי עבודה יש בפועל שהם "על המדף", כלומר הם בגיל שאתה יודע להגיד שאם מישהו רוצה להעסיק אותם זה אפשרי?

איתן כבל: כמה מעבר ל-9,000 האלה יש?

רן כהן: אנחנו בדקנו בגילאים 24-67, בסך הכול יש 15,000 מנהלי עבודה.

איתן כבל: הנה, אתה רואה, כבר יש לך.

איתן כבל: לך תתחיל לעבוד.

<אמנון שינדלר: אבל איפה הם?

<אמנון שינדלר: ברחו מן האתר.

איתן כבל: חברים יקרים, קודם כול יש כאן נתונים.

רן כהן: לא אמרתי שיש עכשיו 5,000 בני 24 אבל זה מה שרשום.

איתן כבל: כ-9,000 ויותר פעילים ברגע זה מתוך כ-15,000 שרשומים אצלכם מגיל 24 ועד גיל הפרישה, גיל 67.

איתן כבל: נכון?

רן כהן: נכון.

רן כהן: יש גם מעל גיל 67 אבל בכוונה לא כללתי אותם.

איתן כבל: נקודה שנייה זה אתרים פעילים.

איתן כבל: הנתון שהעברתם הוא על 11,700 אתרים פעילים.

מנואל טרכטנברג: זה אלה שדיווחו לו.

איתן כבל: קודם כול אני רוצה להבין את הפער בין 9,000 לבין 11,700, וכן כמה להערכתם יש כאלה, לא הבתים הבודדים עם החפירות של מטר וחצי, אלא כמה אתרים להערכתם היו אמורים לדווח ולא דיווחו?

איתן כבל: אם יש לכם בכלל נתונים.

איתן כבל: אלה הנתונים החשובים.

רן כהן: אין לי נתונים כאלה כי הנתונים האלה נמצאים אצל כל ועדות התכנון והבנייה, שעכשיו אנחנו מנסים לחבור אליהן, כדי שהן גם יסגרו את ה-loop אצלן ויעזרו לי לסגור את ה-loop אצלי.

רן כהן: כל אותם היתרים שניתנים לווילות – את המידע הזה אין לי.

איתן כבל: מה הפער?

<אמנון שינדלר: סליחה, כבודו, הם הודיעו לנו ש-11,700 זה כל האתרים שחייבים מנהלי עבודה.

מנואל טרכטנברג: זה לא מה שהוא אמר.

<אמנון שינדלר: זה בדיוק מה שאמרו לנו.

<אמנון שינדלר: זה נכון או לא?

<אמנון שינדלר: ה-11,700 הם אתרים שרשומים כמי שצריכים מנהלי עבודה.

<אמנון שינדלר: לא לקחתם בחשבון את האתרים הקטנים.

איתן כבל: שאלתי שאלה אחרת.

רן כהן: אני מודיע על מה שמודיעים לי.

רן כהן: אם מישהו בונה ולא מודיע לי אני לא יכול לדעת.

<אמנון שינדלר: מאיפה הבאתם את המספר 11,700 אתרים?

רן כהן: מה לא ברור?

רן כהן: כשמודיעים לי אני יודע.

<אמנון שינדלר: אני רוצה להבין מאיפה בא המספר 11,700 אתרים.

רן כהן: קבלן שבונה צריך להודיע על פעולת בנייה.

<אמנון שינדלר: הודיעו 9,000.

<אמנון שינדלר: מה עם ה-11,700?

איתן כבל: אמנון שינדלר, אני מאשר לך לדבר לפי כמות החברים שלך.

איתן כבל: ..

איתן כבל: עברת את המכסה.

איתן כבל: ..

איתן כבל: זו לא השאלה.

איתן כבל: רן כהן השיב לשאלתי, הוא אמר שהם יודעים שנרשמו אצלם 11,700 אתרים.

מנואל טרכטנברג: אמנון שינדלר, תן ליושב-ראש לדבר, זה לא בסדר.

יעקב פרי: לא כדאי לך שהוא יתרגז.

איתן כבל: לא כדאי לך שאני אתרגז.

איתן כבל: אני רגוע לגמרי.

<אמנון שינדלר: אבל יש לי 1,000 מנהלי עבודה, מגיע לי קצת לדבר.

איתן כבל: אתה אומר שב-11,700 אתרים אין אף אתר שהוא של בניית וילה.

רן כהן: יכול להיות שיש, לא עשיתי כזה פילוח.

רן כהן: הרוב המכריע זה בנייני מגורים, לא וילות.

איתן כבל: אתה לא יודע להגיד אם להערכתך יש אתרים שלא רשומים אצלך כי לא אמרו לך.

רן כהן: אני יודע שיש אתרים שלא רשומים אצלי כי לא אמרו לי.

רן כהן: אני לא יודע כמה.

איתן כבל: עשרות?

רן כהן: אני לא יכול לנקוב במספר בצורה אחראית.

מנואל טרכטנברג: מה שאמרת מצוין כי זה מבהיר את התמונה.

מנואל טרכטנברג: ידוע לכם שרשומים 11,700 אתרי בנייה, בתוכם יש 9,000 ומשהו מנהלים פעילים.

מנואל טרכטנברג: הפער בין שני המספרים האלה, יכול להיות שיש כמה שזה וילות, אבל אתה מעריך ש-90% ויותר הם אתרים שכן צריכים מנהלי עבודה ולכן זה הפער הראשון שידוע לנו.

מנואל טרכטנברג: מעבר לזה יש פער שני, שהוא כל האתרים שלא מדווחים עליהם ובהם יש מספר לא ידוע של אתרים שכן היו צריכים מנהלי עבודה.

מנואל טרכטנברג: ולכן הפער האמיתי הוא כמה אלפים, שאנחנו לא יודעים להגיד את מספרם.

מנואל טרכטנברג: אנחנו יודעים להגיד את המינימום, לא את המקסימום.

מנואל טרכטנברג: אמרת משהו מעניין מאוד, שהאינפורמציה הזאת כן נמצאת ברשות ועדות התכנון.

מנואל טרכטנברג: זה מסקנה אופרטיבית מכיוון שמדינת ישראל יכולה לכפות על הוועדות האלה למסור את המידע.

איתן כבל: לא נעים לי להגיד, זה אמור להיות הדבר הכי ברור מאליו בעולם.

רן כהן: ציינתי שאנחנו עובדים עם הרשויות המקומיות.

איתן כבל: המדינה כבר יוצאת לגמלאות.

איתן כבל: אתה יודע מה הגיל שלה?

איתן כבל: אתה עוד מחכה שייתנו לך את הנתונים?

איתן כבל: נו, בחייך.

איתן כבל: אפשר לחשוב שעכשיו ביקשתי ממך עם סוס ועגלה לעבור מאתר לאתר.

רן כהן: יש רשויות מקומיות שלא מתלהבות לתת נתונים.

רן כהן: אף אחד כרגע לא מחייב רשות מקומית להעביר נתונים.

נורית קורן: אז הנה, יש פה הצעת חוק לחייב את העברת הנתונים.

רן כהן: אף אחד לא מחייב אותן.

רן כהן: היום רשות מקומית לא חייבת להודיע לי.

רן כהן: כל עוד הם לא חייבים, למעט רצונם הטוב- - -

איתן כבל: רן כהן, תתקדם.

איתן כבל: תודה רבה, סיימת.

עבד אל חכים חאג' יחיא: היום מי שמקבל היתר בנייה ומתחיל את העבודה צריך להזמין מודד, לסמן לו את קווי הבניין, את המסגרת של הבניין עצמו, את המתווה לפני שמתחיל את העבודה, ואז יש לו חתימה של המודד המוסמך.

עבד אל חכים חאג' יחיא: מעבירים את זה לוועדה המקומית כדי להתחיל את העבודה.

עבד אל חכים חאג' יחיא: אז הנושא הזה כל-כך פשוט.

עבד אל חכים חאג' יחיא: אין בעל בית שמסמן כדי להתחיל לבנות בעוד חודשיים או בעוד שנה.

איתן כבל: תודה.

איתן כבל: חמוטל בן יעקב, אנא תסיימי, אבל תמסרי לנו נתונים מעניינים, לא סיפורי מור"קים.

<חמוטל בן יעקב: אשתדל לקצר.

<חמוטל בן יעקב: אחרי שיתוף פעולה פורה עם אברי פולצ'ק מאגף ההכשרות ייפתחו בסוף החודש שני קורסים למנהלי עבודה.

איתן כבל: חמוטל בן יעקב, עשי לי טובה, אל תחליפי אותו.

איתן כבל: תעסקי במה שאת אמורה לעסוק.

<חמוטל בן יעקב: שני הקורסים נעשים ביחד עם התאחדות בוני הארץ.

איתן כבל: אני יודע.

איתן כבל: תאמרו דברים שמעניינים אותי.

<חמוטל בן יעקב: אלה קורסי בוקר, כאשר מה ששונה משאר הקורסים, שמשלמים לאנשים את המחיה.

<יאיר לוי נוימנד: לא משלמים כלום.

<יאיר לוי נוימנד: אני רשום לקורס הזה.

<יאיר לוי נוימנד: לא משלמים לי כלום.

איתן כבל: תיכף אתן לך לספר מה באמת קורה.

רועי פולקמן: למה קורסים בבוקר?

רועי פולקמן: מה הבעיה לעשות קורס ב-5 בערב?

<אברי פולצ'ק: אבל זה אחד מתוך שמונה.

<אברי פולצ'ק: יש שמונה מסלולים.

<אברי פולצ'ק: אחד הוא בבוקר וכל השאר בערב.

<אברי פולצ'ק: בואו נדייק.

רועי פולקמן: איפה הקורס מתקיים?

<אברי פולצ'ק: בתל-אביב, ב"אורט סינגלובסקי".

<חמוטל בן יעקב: יש מקום לפתוח מסלולים נוספים לענף התשתיות כי בלי תשתיות לא יהיו שכונות בסופו של דבר ויש שם גם מחסור קשה מאוד, ולדעתנו יש לקצר את משך ההכשרה של הנדסאים ולאפשר להם לעשות קורס וסטז' ושהם ייכנסו לענף.

מנואל טרכטנברג: כמה אנשים ילמדו בשני הקורסים הללו?

<חמוטל בן יעקב: בקורסים שנפתחים בסוף החודש ילמדו 40 אנשים, אם אני זוכרת נכון.

נורית קורן: לכמה זמן?

<חמוטל בן יעקב: תיכף אברי פולצ'ק יפרט.

<חמוטל בן יעקב: מעבר למנהלי עבודה, יש מחסור בבודקי עגורנים.

<חמוטל בן יעקב: לפי הידוע לנו היום יש 3-5 בודקי עגורנים פעילים בכל הארץ.

<חמוטל בן יעקב: כל עגורן צריך אישור כשירות בכל 6 חודשים.

<חמוטל בן יעקב: יש היום כ-1,500 עגורנים באתרי בנייה, זה אומר 3,000 בדיקות.

איתן כבל: גם אם הוא הבודק הכי מהיר הוא לא מגיע לזה.

<חמוטל בן יעקב: גם אם הוא הבודק הכי מהיר אין לו שום סיכוי.

<קריאה: בדיקה לוקחת יום שלם.

איתן כבל: דרך אגב, מה זה 3-5?

איתן כבל: זה אחד שהוא ורסטילי?

<חמוטל בן יעקב: חלקם פרילנסרים.

<חמוטל בן יעקב: מינהל הבטיחות מכיר את הבעיה מזה מספר שנים.

<חמוטל בן יעקב: ממוני בטיחות ומפקחי בטיחות – בפירוש יש צורך לעבות את מספרם, ואולי גם איזה שינוי בהגדרת הפעולות שלהם והאחריות שלהם.

<חמוטל בן יעקב: הצענו מספר פעמים למינהל ההתאחדות לפתוח קורס הכשרה לממוני בטיחות בענף הבנייה בלבד.

איתן כבל: מעבר לבטיחות, אני לא רוצה לגזול את מטה לחמה של ועדת העבודה, הרווחה והבריאות, ציפיתי מכם, אתם מגיעים לוועדה שהמשימה המרכזית שלה היא גם לסייע לכם.

איתן כבל: הייתי מצפה מכם, התאחדות בוני הארץ, שאני מכיר ומכבד ועובד אתכם, להגיד – הרי הנושא הוא קודם כול הכשרה מקצועית.

איתן כבל: נושא הבטיחות כבר דנו בו בהרחבה בשני דיונים.

<לאה ורון: הנושא שעל סדר היום הוא אך ורק הכשרה מקצועית.

איתן כבל: אני רוצה שיגידו לי: נכון להיום בכל הארץ יש להערכתנו 100 רצפים עם רישיון.

<קריאה: הם לא יודעים.

איתן כבל: להגיד: נכון להיום יש בכל הארץ מדן ועד אילת 100 רצפים, כולם נושקים לגיל 80, יש כך וכך אינסטלטורים, יש כך וכך טייחים.

איתן כבל: חברים, בסוף זה העניין.

<צבי רוט: אבל זה לא עניין של ההתאחדות.

<צבי רוט: לא ההתאחדות צריכה לספור את האנשים האלה.

איתן כבל: חברים יקרים, זו לא ועדת חקירה.

איתן כבל: הם מאגדים בתוכם את כל הקבלנים.

איתן כבל: חלק מן הבעיות שהם אמורים לתת להן פתרון, ההתאחדות אמורה לדחוף את משרדי הממשלה.

איתן כבל: לא כל קבלן ילך עכשיו למשרד העבודה.

איתן כבל: בסדר, הבנתי.

איתן כבל: תודה רבה.

<חמוטל בן יעקב: עוד משפט אחד על מפעילי כלי צמ"ה, שגם שם יש מחסור גדול מאוד.

איתן כבל: את זה אמרת כבר בפתיח.

איתן כבל: תודה.

איתן כבל: חברים יקרים, תלמדו, כאשר אתם מגיעים לכאן – אל תפספסו.

איתן כבל: חבר הכנסת פרי ואחריו יאיר לוי נוימנד שלומד עכשיו.

נורית קורן: זה הזמן להגיד שלאבי היה מפעל לבלוקים ועזרנו לו עם הרבה בלוקים, כך שאני קרובה לענף הבנייה.

נורית קורן: אני רוצה לדבר דווקא על ההכשרה של המנופאים.

נורית קורן: אני מבינה שבארץ באים אנשים שיש להם הכשרה מחוץ לארץ.

נורית קורן: מה קורה אם בא מישהו עם הכשרה מחוץ לארץ?

נורית קורן: אתם מקבלים את התעודה שלו או לא?

נורית קורן: האם אתם מאפשרים לו לעבוד?

נורית קורן: צריך לשאול את משרד העבודה.

נורית קורן: לפי המידע שהגיע אליי אתם לא מאשרים הכשרה של אנשים מחוץ לארץ כי אתם טוענים שזה משהו שונה.

נורית קורן: אם חסרים לנו כל-כך הרבה אנשים למה לא לקבל, כמו רופאים, כמו אחיות, כמו רופאי שיניים, אנשים שבאים עם תעודות, שעבדו בחוץ לארץ?

רן כהן: קודם כול, אני מניח שאם היו פה נציגים של העגורנאים הישראלים היית שומעת שאין שום מחסור.

רן כהן: לאחרונה אישרנו באופן חריג 12 עגורנאים סינים בנמל הדרום באשדוד.

רן כהן: באופן עקרוני, אנחנו בודקים את ההשכלה וכולי, ואם כן אז אפשר לבנות להם איזו השתלמות ייעודית מקוצרת, כפי שעשינו בנמל אשדוד, אבל זה כבר עניין של מדיניות שוק עבודה.

רן כהן: זה מנוהל במשרד על-ידי אגף- - -

עבד אל חכים חאג' יחיא: המנופאי שנפל אתמול באשדוד יש לו רישיון?

עבד אל חכים חאג' יחיא: בדקתם את זה?

עבד אל חכים חאג' יחיא: אתמול נפל באשדוד מנוף.

רן כהן: זה שייך לנמל אשדוד.

רן כהן: ברמת העיקרון, אנחנו בודקים, אבל זה נושא שאנחנו אף פעם לא מחליטים בו לבד, גם בגלל שאנחנו חושבים שאין מחסור.

רן כהן: פעמים רבות אנחנו מקבלים פנייה מאיזה קבלן שנוח לו להביא את המכונה ביחד עם הפועל מחוץ לארץ, לאו דווקא מסין, גם מכל מיני מדינות ממזרח אירופה.

רן כהן: אז אנחנו מעבירים את זה לאגף שוק העבודה.

נורית קורן: עוד שאלה אחת בנושא הזה.

נורית קורן: אם עכשיו יש איזו חברת בנייה שהביאה מנוף מסוים ורוצה לשלוח את העובד שלה להשתלם בחוץ לארץ והוא בא עם תעודה.

נורית קורן: אתם מכירים בזה?

רן כהן: אם העובד מחזיק ממילא בתעודה של עגורנאי ובגלל שזה מכונה מיוחדת הוא עובר השתלמות לעניין הזה, על פניו כן.

איתן כבל: תודה.

איתן כבל: חבר הכנסת פרי, בבקשה.

יעקב פרי: אני מודה לך ואני כמובן מודה ליוזמים של הדיון.

יעקב פרי: אנחנו חייבים להגיד לעצמנו את האמת.

יעקב פרי: מקצועות הבנייה הפכו להיות – ואני אומר את זה בעדינות רבה – מאוד לא פופולריים באוכלוסייה הישראלית על גווניה השונים.

יעקב פרי: יש מי שיגידו שזה נובע מן השכר, יש שיגידו שזה נובע מן התדמית, יש שיגידו שזה נובע מבטיחות.

יעקב פרי: זה לא פופולרי, קשה.

יעקב פרי: מפליא אותי באמת שאנחנו לא מסוגלים בוועדת הכלכלה לקבל נתונים.

יעקב פרי: אני פשוט לא מבין.

יעקב פרי: בעידן הזה אי אפשר עם טיסה אחת שבועית או טיסה אחת חודשית לדעת כמה אתרי בנייה יש, מה מדווח ומה לא מדווח, איפה יש אישור למנהל עבודה ואיפה אין אישור למנהל עבודה?

יעקב פרי: זה נראה לי הזוי.

<אמנון שינדלר: כבר שנתיים אנחנו מנסים להביא נתונים.

יעקב פרי: פשוט הזוי.

יעקב פרי: והנתונים גם עושה רושם שחלק מהם סודיים או חלק מהם לא לפרסום.

יעקב פרי: זה נראה לי הזוי לחלוטין.

יעקב פרי: זה דבר אחד.

יעקב פרי: דבר שני, אני מוכרח להגיד, אבל זה אופייני לא רק לנושא שהוועדה עוסקת בו היום, הוא התיאום הלקוי בין משרדי הממשלה.

יעקב פרי: אנחנו מדברים פה על כלכלה, על אוצר, על בינוי ושיכון, על עבודה והרווחה.

יעקב פרי: רבותי, אני לא מבין למה לא יכול להיות בית-ספר למקצועות הבניין, שמעט קורסים יהיו בבוקר, מעט קורסים יהיו בערב, ואני מקווה שיהיו גם מי שירצו ללמוד כי בסופו של דבר התנאים או השכר שמשתלם בעבודות האלה בהחלט לא רע, הוא אפילו יכול לעמוד בממוצעים גבוהים.

יעקב פרי: אני לא מבין.

יעקב פרי: יש בעיה בתיאום בין משרדי הממשלה, יש בעיית נתונים, ויש גם איזה בסיס, או לקוי או לא קיים, לכל הנתונים שאנחנו מנסים לעסוק בהם.

יעקב פרי: הדבר האחרון, למה בסופו של דבר המדינה לא מתגמלת?

יעקב פרי: דיברנו על לימודים אחר הצהרים או בערב או לימודים בבוקר.

יעקב פרי: אני אומר לכם, אני בנו של פועל בניין שכל חייו עבד בבניין.

יעקב פרי: לא היה לו כוח ללכת אחר הצהרים ללימודים.

יעקב פרי: צריך בסופו של דבר להפוך את המקצוע ליותר אטרקטיבי.

יעקב פרי: אדם שרוצה להיות מנהל עבודה בבניין צריך לתת לו יכולת ללמוד ולפרנס את עצמו ואת משפחתו באופן סביר, שילמד ושיקבל את התעודה.

יעקב פרי: המספרים שאנחנו שומעים פה, על מספר הנרשמים – בהנחה שהמספרים נכונים – ואפילו על מספר מנהלי העבודה לעומת אתרים מראים בסופו של דבר שזה מקצוע לא נדרש.

איתן כבל: גם אל מול השאיפה של משרד האוצר לבנות.

יעקב פרי: נכון, אין לו את התדמית, ותדמית אפשר לבנות, וצריך לבנות.

איתן כבל: תודה.

איתן כבל: יאיר לוי נוימנד, בבקשה.

איתן כבל: חברים, אנא תדברו בקיצור.

<יאיר לוי נוימנד: שמי יאיר ואני כתבתי את הדברים.

<יאיר לוי נוימנד: אני לא חבר כנסת, אני לא יודע כל-כך לדבר.

איתן כבל: יש גם חברי כנסת שקוראים מן הכתב.

<יאיר לוי נוימנד: קודם כול אני רוצה לחדש לכם, יש עובדים בענף הבניין.

<יאיר לוי נוימנד: אני מעסיק, בחברה שלנו תנאי הקבלה הם רק לאנשים שעשו שירות צבאי ועדיפות לאנשים שעשו שירות קרבי.

עבד אל חכים חאג' יחיא: זה כבר אפליה ועבירה על החוק.

עבד אל חכים חאג' יחיא: מה שם החברה שלך?

<יאיר לוי נוימנד: אסביר את הדברים.

<יאיר לוי נוימנד: הסיבה לכך, כי אנחנו עובדים באתרים שדורשים סיווג ביטחוני.

עבד אל חכים חאג' יחיא: כולם?

עבד אל חכים חאג' יחיא: כל העבודה שלכם שם?

<יאיר לוי נוימנד: לא, אבל הצוותים שלנו מיומנים גם לזה וגם לזה.

<יאיר לוי נוימנד: לכן אנחנו מעדיפים לקבל את האנשים האלה.

<יאיר לוי נוימנד: העובדים שאנחנו מקבלים אנחנו מבקשים מהם לעבור סיווג ביטחוני וזו הסיבה לכך.

<יאיר לוי נוימנד: מחר בבוקר יש לנו סיווגים ברפא"ל.

איתן כבל: אנא תתקדם לעניין.

<יאיר לוי נוימנד: בעיניי הנושא של מנהלי העבודה מרכזי מאוד, אבל הוא לא היחיד.

<יאיר לוי נוימנד: בענף הבניין יש הרבה שחיתות והרבה קומבינות.

<יאיר לוי נוימנד: רשם הקבלנים- - -

איתן כבל: אתה תנהל את אתר הבנייה שלך איך שאתה רוצה.

איתן כבל: פה אני מנהל.

איתן כבל: אמרת לי שאתה משתתף בקורס.

<יאיר לוי נוימנד: היום יש אפשרות, יש קבלנים ישראלים שיכולים לעבוד.

<יאיר לוי נוימנד: הבעיה שיש עליהם שלושה מחסומים עיקריים.

<יאיר לוי נוימנד: בעיני המחסומים שמעכבים הם, ראשית, רשם הקבלנים.

<יאיר לוי נוימנד: היום רישיון קבלן מרשם הקבלנים הפך להיות מוצר להשכרה.

איתן כבל: זה לא הדיון היום.

<יאיר לוי נוימנד: זה כן הדיון כי אני ואנשים צעירים כמוני שמגיעים לענף רוצים להירשם, רוצים לעבוד בצורה מסודרת.

<יאיר לוי נוימנד: זה הכשרה לכל דבר.

איתן כבל: אני לא מאפשר לך לדבר.

איתן כבל: הדיון פה הוא אחר.

איתן כבל: חציו היה על נושא הבטיחות, לצערי, וחלקו על חיפוש כל מיני נתונים.

איתן כבל: הייתי צריך לקבל פה נתונים שיגידו לי: יש מחסור בזה, מחסור בזה, איך גורמים לכך שנערים ישראלים על צבעיהם השונים יהיו מנהלי עבודה, יהיו רצפים, יהיו טייחים.

נורית קורן: יהיו בודקי מעליות.

איתן כבל: רשם הקבלנים – זה דיון אחר.

<יאיר לוי נוימנד: אני יכול לענות לך.

<יאיר לוי נוימנד: היום המשוכה המרכזית היא, מה שקורה בסוף זה שהעובד הישראלי, וכמוני יש רבים מכל המגוון הישראלי, עובדים אתנו דרוזים, עובדים אתנו בדואים, אנשים שרוצים לעבוד, אנחנו אחרונים בשרשרת המזון וזו הסיבה שקשה מאוד להגיע.

איתן כבל: לא הבנתי כלום.

<יאיר לוי נוימנד: ההכשרות בענף הבניין הן, ראשית, יש מצוקה בנושא מנהלי עבודה.

<יאיר לוי נוימנד: המצוקה הנוספת היא להירשם בתור קבלן רשום.

<יאיר לוי נוימנד: זה חלק מן ההכשרות של ענף הבניין.

איתן כבל: מי הבחור שעובר את הקורס עכשיו?

<יאיר לוי נוימנד: אני.

איתן כבל: אתה כבר לא תדבר עכשיו.

איתן כבל: חבל לך על הזמן, לך תשלים את הקורס.

איתן כבל: אני מקווה ששם אתה מקשיב יותר מאשר אתה מקשיב פה למה שאני אומר לך.

איתן כבל: ביקשתי ממך שתיתן לי משוב מתוך הקורס.

איתן כבל: התחלת לספר לי על רשם הקבלנים.

איתן כבל: אריה שנקי, בבקשה.

<אריה שנקי: שמי אריה שנקי, אני באמצע קורס מנהלי עבודה.

איתן כבל: תספר לנו חוויות.

<אריה שנקי: את התחום המעשי עברתי בציון 98, בעיוני במתמטיקה, בגלל שבילדותי לא למדתי מתמטיקה, על זה אני נופל בקורס מנהלי עבודה.

<אריה שנקי: אני בתחום יותר מ-40 שנה, עבדתי עוד עם אבי.

<אריה שנקי: מי שיכול להסתכל על הידיים שלי, אני אדם שקושר ברזל ועושה טפסנות ועושה הכול ביחד.

<אריה שנקי: יש לנו בעיה, אין מספיק תמריצים לחבר'ה כמונו שרוצים להיות בענף.

<אריה שנקי: אתם מדברים פה על בטיחות.

<אריה שנקי: הבטיחות מתחילה מן הקבלנים שלא נותנים את הציוד: "אין לנו זמן, אתה גוזל לי זמן, אל תתקשר, כן תתקשר".

<אריה שנקי: יש חבר'ה שאפשר להביא לענף הבנייה אם טיפ טיפה יפתחו להם את העיניים.

איתן כבל: בינתיים נתת לי כותרות.

איתן כבל: תן לי דבר אחד מהניסיון האישי שלך לאור הוותק שלך במשך השנים, וגם העובדה שעכשיו אתה בעיצומו של קורס, מה לדעתך יכול לגרום לחברים שלך לבוא?

<אריה שנקי: לדעתי כן צריך ניסיון של 5 שנים כי אדם כן צריך להכיר את כל תחום הבנייה: טפסנות, קשירה, חיזוקים, את כל הדברים האלה הוא כן צריך להכיר, אבל תחום המתמטיקה היום לא אמור להיות בראש.

<אריה שנקי: פעם היית צריך לעשות חישובים בראש.

איתן כבל: הבנתי, תודה.

<טל הירש שרמן: אני ממשרד הבינוי והשיכון.

<טל הירש שרמן: אני מבקשת להתייחס לכמה דברים.

<טל הירש שרמן: דבר ראשון, לחברת הכנסת נורית קורן, לעניין ההכרה בהכשרות בחוץ לארץ.

<טל הירש שרמן: אני מצטרפת להעלאת הבעיה הזאת לאור כניסת 6 חברות בנייה זרות לארץ.

<טל הירש שרמן: חברת הכנסת נורית קורן צודקת.

איתן כבל: הודעתם את זה לממשלה שאתם חברים בה, לשר שלך?

<טלי הירש שרמן: כן.

נורית קורן: זה לא השר.

נורית קורן: זה העובדים במשרדים.

איתן כבל: חברים, אנחנו פה כדי לעזור.

נורית קורן: כן, אנחנו נעזור פה כי זה לא מדיניות השר, זה העובדים.

איתן כבל: זה לא רציני.

<טלי הירש שרמן: דבר נוסף, מה שעוד יכול לקדם את הרצון של אנשים לבוא לענף זה הגברת התיעוש בענף הבנייה.

<טלי הירש שרמן: כפי שאתם יודעים, 13 מיליון שקל שהגיעו, שמשרד האוצר פרסם, בסוף צריך לעשות איתם משהו.

<טלי הירש שרמן: הכסף הזה מגיע למשרד הבינוי והשיכון ולמשרד הכלכלה לצורך הקמת מכון למקצועות הבנייה, בין היתר להכשיר את העובדים וגם את מנהלי העבודה לעבוד בשיטות מתקדמות.

<טלי הירש שרמן: הנה הגיע הכסף סוף-סוף, 13 מיליון שקל.

מנואל טרכטנברג: מי מופקד על הקמת מכון למקצועות הבנייה?

<טלי הירש שרמן: משרד הבינוי והשיכון, לפי החלטת הממשלה 1320, ורובה כבר מיושמת, בניגוד להחלטות ממשלה אחרות, כפי שאתם יודעים.

איתן כבל: תודה, גברתי.

איתן כבל: נכון לרגע זה: מאין יבוא עזרי...

<צבי רוט: אני מהסתדרות עובדי הבניין.

<צבי רוט: אני רוצה לומר שיש הסכם קיבוצי בענף הבניין שמסדיר את זכויות העובדים, כולל קרן השתלמות, שכר מינימום וכולי.

<צבי רוט: אנחנו מקיימים קורס שנקרא "בונים ישראלים".

<צבי רוט: בקורס הזה הכשרנו מאז שנת 2010 2,000 עובדים, שמתוכם 1,000 עדיין עובדים בענף הבניין.

רועי פולקמן: ב-7 שנים 2,000 איש.

רועי פולקמן: מה זה?

רועי פולקמן: איזה מספרים אלו?

<צבי רוט: מי שהגדיר את הקושי זה משרד האוצר, שעושה הכול כדי לפגוע בקורס הזה, במיזם הזה.

רועי פולקמן: כי הוא לא מצליח, לא נרשמים אנשים ולא באים ללמוד.

<יצחק נחום: מי יכול להירשם לקורס הזה?

<צבי רוט: כל מי שרוצה יכול ללכת לקורס.

<צבי רוט: זה קורס של 3 חודשים.

<צבי רוט: זה מפורסם בכל מיני מקומות.

<צבי רוט: אתה רוצה שאתן לך עכשיו רשימה איפה זה מפורסם?

<צבי רוט: לגבי הכשרות בכלל, אין במדינת ישראל איפה להכשיר עובדים לענף הבניין, פשוט אין.

<צבי רוט: אפשר לדבר יפה מאוד על כך שעשו עוד 1,000 ו-2,000.

<צבי רוט: אין, לא מכללות, לא בתי-ספר.

<צבי רוט: אין שום מוסד.

<צבי רוט: יש אולי אחד או שניים אבל לא יותר מזה.

<יהודה כהן: אני מנכ"ל התאחדות קבלני השיפוצים, שזה חלק מענף הבנייה במדינת ישראל.

<יהודה כהן: פתחת בכתבה שפרסם עופר פטרסבורג, שכתב "עבריינים בחסות המדינה".

<יהודה כהן: הוא התייחס לאותם קבלני שיפוצים שעובדים בניגוד לחוק, בניגוד להוראות, וזה בחסות המדינה כי המדינה לא עוצרת את זה.

איתן כבל: שם זה פרוץ לגמרי.

<יהודה כהן: כשמדברים על הבטיחות באתרי בנייה, כל בית בשיפוצים הוא אתר בנייה והילדים מסתובבים בתוך הבית בעת שעובדים קבלני השיפוצים.

איתן כבל: אבל לפחות אין בתוך הבית עגורן...

<יהודה כהן: יש מנופים, יש פיגומים, יש הכול, ופיגומים זה גם עבודה בגובה וקורים לא מעט אסונות בענף השיפוצים.

<יהודה כהן: החברה הישראלית לא מקדישה מספיק לענף השיפוצים, לא מבינים את החשיבות של הדבר הזה.

<יהודה כהן: לא ארחיב פה על הנושא כי אנחנו בלחץ זמן.

<יהודה כהן: הייתי רוצה שיהיה דיון מיוחד על נושא ענף השיפוצים, גם ברשם הקבלנים, גם בהשתלמויות.

איתן כבל: אמרתי לך שנעשה את זה.

איתן כבל: גברתי ממשרד הביטחון, בבקשה.

<חמדה מרק: אני ראש אגף חיילים משוחררים ומנהלת הקרן לקליטת חיילים משוחררים.

<חמדה מרק: אתמקד בתרומה שלנו כקרן.

<חמדה מרק: אם מסתכלים על מה שחקרתי בזמנו על כל נושא הבנייה, דיברתם על החסרים, בסך הכול אמרו 3,000, 1,000, 2,000.

<חמדה מרק: אני שמעתי שבענף הזה בארץ צריכים להיות 80,000 ויש לנו כ-43,000 איש.

<חמדה מרק: כלומר זה ענף שצריך כמעט להכפיל את עצמו.

<חמדה מרק: זה שחסר פה ושם – זה ברור, אבל בסך הכול מדובר על היקפים אדירים.

<חמדה מרק: לכן אני חושבת שאנחנו צריכים למחזר איזו הצלחה שהייתה בעבר.

<חמדה מרק: ב-2007-2008, היה שיתוף פעולה, מיזם של משרד התמ"ת, שהיה משרד הכלכלה לאחר מכן, ביחד עם ההסתדרות ועם קרן הבונים והקרן לקליטת חיילים משוחררים.

<חמדה מרק: הזרמנו דם חדש לענף.

<חמדה מרק: היה תקציב של כ-40 מיליון שקל, אם אינני טועה, ואז הוכשרו כ-400 איש.

<חמדה מרק: חקרתי אחר-כך כמה נשארו בענף.

איתן כבל: 400 איש ממש יכפילו את הענף...

<חמדה מרק: הדרך ארוכה, ברור.

עבד אל חכים חאג' יחיא: זה אפילו לא סוגר את הקצב של אלה שיוצאים לפנסיה.

<חמדה מרק: חשוב לדעת שמהמסלול הזה, שהיה של שנתיים, 70% נשארו בענף.

<חמדה מרק: אם הם עוברים ועושים "אקזיט" משם- - -

איתן כבל: גברתי ממשרד הביטחון, הזהרתי, אני לא רוצה מורשת קרב.

איתן כבל: אני רוצה לדעת, את מהקרן, לא מה את יכולה לעשות.

איתן כבל: מה את יכולה לעשות – זה כל אשר אני יכול להגיד על כל אחד מהיושבים פה.

איתן כבל: אני רוצה לדעת האם אתם בכלים העומדים לרשות

איתן כבל: כם כיוונתם חיילים לענף הבנייה, ומה ההצלחה שלכם, אם בכלל.

<חמדה מרק: בנושא הבנייה, כפי שהבנת, זה צריך להיות קונגלומרט של אנשים.

<חמדה מרק: זה לא אדם לבד.

<חמדה מרק: הקרן לבד לא יכולה להוות פתרון.

<חמדה מרק: צריך שיתוף פעולה.

<חמדה מרק: אני מציעה משהו פרקטי.

<חמדה מרק: משהו שעבד קודם – תמחזר את ההצלחה שלו.

איתן כבל: אני זוכר את זה מ-1993, שהביאו חיילים משוחררים.

איתן כבל: אני רק נראה טוב אבל כבר עברתי דרך בחיים שלי.

איתן כבל: אבל אני לא רוצה מורשות קרב.

איתן כבל: אני רוצה לקבל תמונה איפה אנחנו עומדים.

איתן כבל: מסתבר שאנחנו יושבים, וטוב.

<חמדה מרק: אני אומרת מה אנחנו יכולים לספק.

<חמדה מרק: אנחנו יכולים לגייס ולרתום – כי זה מאמץ קשה מאוד- - -

איתן כבל: הבנתי כבר.

איתן כבל: לקראת הסיום אגיד לך מה אני מצפה.

<חמדה מרק: צריך לתת תקציב, צריך הכשרות מאורגנות וצריך להביא אנשים.

איתן כבל: יקירה, לא נעים לי להגיד לך, מה צריך לעשות ידעתי גם בלי לעבוד עם משרד הביטחון.

<חמדה מרק: אנחנו עושים את זה בדברים אחרים.

<אברי פולצ'ק: אני מנהל המחלקה הפדגוגית באגף להכשרה, אחראי על כל מערך ההכשרה.

<אברי פולצ'ק: אנחנו בהחלט מודעים למחסור ולכן אנחנו מנסים לייצר- - -

איתן כבל: האם אתה יודע להגיד לי הערכה, כמה המחסור?

<אברי פולצ'ק: אנחנו מדברים על מחסור שבא לידי ביטוי בהצעת מחליטים שהתקבלה ב-2015 על הכשרת 2,500 מנהלי עבודה בתוכנית חומש.

איתן כבל: אתה מתעסק רק עם מנהלי עבודה?

<אברי פולצ'ק: לא, אני מתעסק עם הכול.

<אברי פולצ'ק: אני מדבר כרגע על מנהלי עבודה.

<אברי פולצ'ק: אין לי נתונים מעבר למנהלי העבודה כי באתי מוכן על מנהלי עבודה.

איתן כבל: בבניין נעצרים במנהל עבודה?

<אברי פולצ'ק: לא.

איתן כבל: לא אביך אותך, מר פולצ'ק, אבל אני אומר את זה לך, תיכף אסכם את זה.

איתן כבל: נרצה גם לקבל את הנתונים אלינו.

איתן כבל: אני לא רוצה להשתמש במילים לא יפות: חכם לא יצאתי.

<אברי פולצ'ק: רגע, עוד לא סיימתי, אולי כן תצא חכם.

איתן כבל: אולי חכם לגבי מנהלי עבודה.

<אברי פולצ'ק: עדיין זה מרכיב חשוב מאוד.

איתן כבל: לא זלזלתי.

<אברי פולצ'ק: בהצעת המחליטים יש עוד כמה עיקרים.

<אברי פולצ'ק: בהצעה הזאת יש כוונה להכשיר 3,500 שלדאים ו-500 מנופאים ב-5 שנים.

מנואל טרכטנברג: זה ב-5 שנים, שיהיה ברור.

מנואל טרכטנברג: 2,500 מנהלי עבודה ב-5 שנים.

מנואל טרכטנברג: שיהיה ברור, זה הצעת מחליטים, זה ממשלת ישראל במיטבה.

<אברי פולצ'ק: אפשר לדון אם ההיקף של המחסור מעבר לזה או פחות מזה, אבל זה פחות או יותר ההגדרה של המחסור, ואפשר לדון בזה.

<אברי פולצ'ק: האגף להכשרה מנסה לייצר דינמיקה של הכשרות על-ידי שהוא בונה מסלולים שונים למגוון רחב של אוכלוסיות.

<אברי פולצ'ק: יש אנשים שיכולים לבוא עם 5 שנות ותק לקורס כזה, ויש אנשים – עכשיו אנחנו עושים את העבודה הזאת ביחד עם התאחדות בוני הארץ וחברות הבנייה, שגם איתן נבנות תוכניות הלימודים ולכן אפשר לבדוק עד כמה הן מעודכנות ועד כמה לא, וכל הפעילות המודרנית, כולל תיעוש הבנייה, מופיעה בתוך תוכנית הלימודים, כולל בטיחות.

<אברי פולצ'ק: אחד הדברים שחמדה מרק מדברת עליו הוצג פה.

<אברי פולצ'ק: המיזם הוא חלק משורה ארוכה של מסלולים.

<אברי פולצ'ק: יש 8 מסלולים שונים לפרופילים שונים שיכולים להגיע לקורס הזה, מעבר לכך שיש עוד 5 מסלולים.

איתן כבל: תודה, הבנתי.

איתן כבל: עכשיו אתה בשלב שכבר לא מחדש לי.

איתן כבל: הבנתי, יש מחסור של 3,500, יש הצעת מחליטים ל-5 שנים.

<אברי פולצ'ק: אנחנו נערכים לממש אותה.

<אברי פולצ'ק: לגבי הנתונים, חשוב שיש פה פלטפורמות, מסלולים חדשים, ולראיה, מסלול אחד, מסלול הבוקר, נעשה מתוך זווית עינה של החברה הקבלנית שמממנת את הפעילות ולכן הקורס הזה יהיה בסדר גודל של כ-20 חודשים, למשל.

<אהוד נוף: אני יושב-ראש לשכת המהנדסים, האדריכלים והאקדמאים במקצועות הטכנולוגים.

<אהוד נוף: אתייחס להכשרות.

<אהוד נוף: רק אקדים שני משפטים.

<אהוד נוף: בתור לשכת המהנדסים והאדריכלים אנחנו מייצגים את כל המקצועות הטכנולוגיים הקיימים ואנחנו מנסים מאוד לשים דגש כרגע לגבי ההכשרות, והרבה בתחום הבטיחות.

<אהוד נוף: אתמול בערב קיימנו דיון גדול על נושאי בטיחות והכשרות.

<אהוד נוף: התחומים הם בנייה ותשתיות – זה תחום גדול מאוד ומרכזי, אבל יש עוד תחומים נוספים שאנחנו קשורים אליהם, כמו כימייה, עם מכל האמוניה וכל הדיבורים והסיכונים האדירים שיכולים להיות, ומתקני הרמה, מנופים, מתקני לחץ, ריתוך, חשמל.

<אהוד נוף: נפלה פרגולה ענקית במרכז "אריאל שרון" בחירייה שהייתה לא מרותכת טוב.

<אהוד נוף: בודק שלנו בדק וראה שהיא לא מרותכת כפי שצריך וכנראה אחרי כן החתימו מישהו בשיחת טלפון.

<אהוד נוף: יש חוסר גדול מאוד של אנשים בעלי הכשרה מתאימה לבדיקות ויש זילות בבדיקות כי כנראה מישהו לא בודק את הבודקים.

עבד אל חכים חאג' יחיא: אילו בדיקות?

<אהוד נוף: בדיקות של ריתוך, בדיקות של מתקני הרמה.

<אהוד נוף: במתקני הרמה אם יש לך 7 בודקים בכל הארץ, איך יבדקו?

<אהוד נוף: הם מטלפנים ושואלים: הכול בסדר?

עבד אל חכים חאג' יחיא: "ראית?

עבד אל חכים חאג' יחיא: הסתכלת?

עבד אל חכים חאג' יחיא: אתה בטוח שזה בסדר?

עבד אל חכים חאג' יחיא: אם כן אתן לך את האישור".

<אהוד נוף: נכון.

<אהוד נוף: כלשכה אנחנו נמצאים בתפר שבין האקדמיה לבין התעשייה לבין הביצוע.

<אהוד נוף: אנחנו נכנסים לשם ומנסים לעשות הכשרות.

<אהוד נוף: הקמנו מרכז להכשרה טכנולוגית של לשכת המהנדסים.

<אהוד נוף: אנחנו בהחלט נגד ייבוא של עובדים כתחליף.

<אהוד נוף: זה בדיחה לייבא מהנדסים, לייבא מנהלי עבודה, כי אפשר לעשות הכשרות לאנשים בארץ ולתת להם תעסוקה.

<אהוד נוף: אז אנחנו כן נכנסים לאופק הזה.

<אהוד נוף: נשמח לעזור בכל דבר.

<דני מריאן: אני יושב-ראש איגוד המהנדסים לבנייה ותשתיות המאוגד במסגרת לשכת המהנדסים.

<דני מריאן: קודם כול אני רוצה להודות לך שהסכמת לצרף את הנושא של הכשרת מהנדסים לדיון החשוב הזה היום.

<דני מריאן: אני מודע לכך שאני מדבר כבר בשירת הברבור של הדיון אבל עלו פה הרבה דברים חשובים מאוד, גם על-ידי חבר הכנסת טרכטנברג, גם על-ידי חבר הכנסת פולקמן וגם על-ידי חבר הכנסת איל בן ראובן.

<דני מריאן: אין ספק שהרבה מאוד דברים קשורים להכשרה.

<דני מריאן: אנחנו רואים את המהנדסים שנמצאים באתרים בתור המנהיגים המקצועיים של האתרים, מטבע הדברים.

<דני מריאן: יש לי ניסיון רב מאוד בתחום הזה, בכל מיני סוגים של הנדסה, כולל קבלנות, הייתי מנכ"ל "דניה סיבוס" במשך 7 שנים.

<דני מריאן: רק לאחרונה לצערי "נפל לנו האסימון" באיגוד המהנדסים, שאין מספיק שיתוף של המהנדסים באחריות לנושאים, בעיקר בתחום הבטיחות באתר.

<דני מריאן: יש מנהל העבודה שעליו מונח כובד המשקל.

<דני מריאן: המהנדסים מעליו אחראים בחוק אבל לא אחראים בפועל.

<דני מריאן: אנחנו בנינו תוכנית ואנחנו מציעים שאותם מהנדסים – והם ישנם, יש יותר מ-20,000 מהנדסים פעילים במדינת ישראל, שכ-50% מהם עובדים בחברות קבלניות – אותם 50% בעדיפות ראשונה אפשר להכשיר בנושא בטיחות.

<דני מריאן: איגוד המהנדסים הכין תוכנית להכשרה בנושא הבטיחות.

<דני מריאן: לדעתי הכשרת מהנדסים בתחום הבטיחות יכולה לשנות בצורה קיצונית את האקלים, את תפיסת העולם ואת האווירה של הבטיחות בענף.

<דני מריאן: אם הוועדה הזאת תתמוך במתן משאבים ללשכת המהנדסים, לאיגוד המהנדסים לעשות הכשרות בתחום הבטיחות, אפשר להתחיל בנושא הזה מייד.

איתן כבל: אתייחס לזה בסוף.

עבד אל חכים חאג' יחיא: אתה אומר שמנהל עבודה לא יכול בפועל- - -

<דני מריאן: אני לא מתייחס למנהלי עבודה.

<דני מריאן: מנהלי עבודה זה נושא אחד.

<דני מריאן: אני מדבר על מהנדס שהנגישות שלו לבעל החברה ולאמצעים הרבה יותר טובה.

<דני מריאן: צריך לתת לו את הכלים על מנת שישנה את התמהיל.

<יצחק נחום: שמי איציק נחום, אני ממעלה אדומים.

<יצחק נחום: אני מתעסק בענף הבנייה כבר שנים רבות.

<יצחק נחום: ב-2014 הייתה לי תאונת דרכים ואז החלטתי שאני רוצה סוף-סוף ללכת ללמוד, זו הייתה הזדמנות.

<יצחק נחום: נחשפתי לקֶצֶר בתקשורת בין משרדי הממשלה, במיוחד משרד הכלכלה.

<יצחק נחום: יושבים פה אנשים מכובדים, אני שומע את הדיון.

<יצחק נחום: יש פשוט קֶצֶר.

<יצחק נחום: ניגשתי למשרד הכלכלה, אמרתי שאני רוצה ללמוד, אמרו לי: אתה צריך להביא ניסיון של 5 שנים כטפסן, להיות עבד של קבלן רשום במשך 5 שנים.

<יצחק נחום: אחרי זה נעשה לך מבחן אחד ועוד מבחן ועוד קורס ועוד קורס, ואז תבוא לקורס מנהלי עבודה.

<יצחק נחום: לקח זמן עד ששכנעתי – ויושב פה אברי פולצ'ק ויודע כמה מאמץ עשיתי – עם כל האישורים שהבאתי, נתנו לי אישור חריג ללכת למבחנים רק כדי להתקבל לקורס.

<יצחק נחום: שאלתי כמה פעמים: אדם שרוצה ללמוד רפואה, מה הוא צריך?

<יצחק נחום: הוא צריך כסף והצלחה במבחן הפסיכומטרי.

<אמנון שינדלר: לא נותנים לרופא לנתח בשנה הראשונה.

<יצחק נחום: לא כך אמרתי.

<יצחק נחום: הצעתי שיתנו לאנשים ללכת ללמוד, לאנשים שיש להם חשק לעבוד בבניין.

<יצחק נחום: אנשים חושבים שזה עבודה שחורה, אבל זה לא עבודה שחורה.

<יצחק נחום: אנשים שיש להם חשק לעבוד בבניין תנו להם ללכת ללמוד ואחרי זה תעמידו תנאי: אל תקבל את התעודה במשך שנתיים אבל תהיה מנהל עבודה, תהיה עוזר של מנהל עבודה.

<יצחק נחום: שום דבר, לא מוכנים לשמוע.

<יצחק נחום: שינו את התנאים, אמרו לנו שסוף-סוף הקלו את התנאים.

<יצחק נחום: נרשמתי למכללה, התקבלתי ללימודים, הכול בסדר, ברגע האחרון שבוע לפני תחילת הלימודים התקשרה אליי מנהלת המכללה ואמרה: "מצטערת, אין תלמידים".

<יצחק נחום: אומרים פה שיש 2,000 ו-1,200.

<יצחק נחום: "אין תלמידים, סגרנו את הקורס".

<יצחק נחום: יש לי חבר שנרשם באשקלון, 3 פעמים סגרו את הקורס בגלל שאין תלמידים.

<יצחק נחום: במכללת "אורט" בירושלים סגרו 3 פעמים קורס בגלל שאין תלמידים.

<יצחק נחום: החליט מישהו במשרד הכלכלה, בתיאום עם התאחדות בוני הארץ, לא יודע מאין זה בא, לעשות קורס בוקר, אבל אני עובד, אני צריך לפרנס את המשפחה שלי.

<יצחק נחום: אני בן 57 ואני לא דואג לעצמי.

<יצחק נחום: אני מסתכל ורואה אנשים אחרים שנמצאים בענף, גם ערבים ישראלים וגם פלסטינים וגם יהודים ישראלים, אנשים שנמצאים בענף ורוצים לעבוד, אבל פשוט לא נותנים להם, קוטעים להם את הידיים.

<יצחק נחום: צריך להקל את התנאים לכניסה ללימודים.

איתן כבל: הזמנו לכאן את שולי אייל, מנהל אגף בכיר הכשרה מקצועית ופיתוח כוח אדם, שהיה אמור להיות הדמות המרכזית בדיון הזה.

<אברי פולצ'ק: הוא נמצא בדיון אחר.

<אברי פולצ'ק: אני נמצא פה במקומו ולא קיבלתי את ההזדמנות לדבר.

איתן כבל: אני רוצה להזכיר לך, המביא דברים בשם אמרם מביא גאולה לעולם, אדוני דיבר אתנו על מנהלי עבודה.

איתן כבל: הבנו את עניין מנהלי העבודה מכל הזוויות שלו.

איתן כבל: אנחנו מדברים פה על הכשרה מעבר לכך.

איתן כבל: אני מצר על כך, ואני אומר את זה מבלי, חס וחלילה, מר פולצ'ק, להמעיט מערכך או חס וחלילה לומר משהו שלא מכבד אותך.

איתן כבל: בשורה התחתונה, בדיון כזה יש מנהל.

איתן כבל: יכול היה לעזוב לשעה וחצי את הדיון עם חברת הכנסת שאשא-ביטון, לבוא לכאן, להציג בפנינו את העניין הזה.

איתן כבל: זה לא דבר שהוא מהרגע להרגע, זה נושא קריטי.

<לאה ורון: זה מה שהוא התבקש לעשות.

איתן כבל: אני רוצה לומר לכל האורחים המכובדים.

איתן כבל: קודם כול, תודה למציעים כי דרככם נחשפנו, וזה גם יהיה חלק מהסיכום שאנחנו נציג בפני הכנסת.

איתן כבל: נחשפנו – אני לא רוצה להשתמש במילים לא פרלמנטריות אבל זה ברמה הזאת.

איתן כבל: מה ציפיתי?

איתן כבל: אני יושב פה כמעט שעתיים ומסתובבים לידי סיידים וכולם "מורחים" אותי.

איתן כבל: מה ביקשנו?

איתן כבל: בבטיחות אני לא רוצה לעסוק עכשיו, ושוב, לא כי אני מזלזל בזה, אלא כי בסוף כל התהליך הוא שיקבע אם תהיה בטיחות או לא תהיה בטיחות.

איתן כבל: בשורה התחתונה, כל שביקשתי זה דיון שחשבתי שיהיה לא יותר מ-45 דקות "גג" בלחץ.

איתן כבל: יגידו לי: "אדוני, המצב כזה, יש X אתרי בנייה, יש Y מנהלי עבודה, יש פער כי...

איתן כבל: צריך להכשיר 1,000 מנהלי העבודה.

איתן כבל: " מעבר לזה, יש בעיה נוספת של עובדים במקצועות הבנייה.

איתן כבל: לא לספר לי על פה ושם.

איתן כבל: בשורה התחתונה להגיד לי: בישראל על-פי הכמות הזו חסרים X רצפים, חסרים X חשמלאים, חסרים X טפסנים, ולהגיד לנו איך המדינה – אולי היו באים פה ואומרים: אדוני היושב-ראש, חברותי וחברי חברי הכנסת, אין במדינת ישראל נכון לרגע זה מענה לעניין הזה.

איתן כבל: בגלל זה מביאים 20,000 סינים שמשלמים להם – ישראלי יכול לחלום שישלמו לו שכר כזה.

איתן כבל: אגב, זה אותו דבר עם כרסמים וחרטים ומקצועות אחרים שנעלמו לגמרי, אז עכשיו כל חרט או רתך תופסים אותו כאילו תפסו יהלום.

איתן כבל: פעם אמרנו: מי ילך אל המקצועות האלה?

איתן כבל: אתם זוכרים?

איתן כבל: אלה מסלול מיוחד, הסללה.

איתן כבל: אני לא רוצה עכשיו לפתוח פה דיון נוסף.

איתן כבל: בשורה התחתונה, יש כאוס מוחלט בתחום אם אנחנו לא יכולים לקבל את הנתונים הבסיסיים ממשרדי הממשלה ולדעת את המצב.

איתן כבל: חמוטל בן יעקב, הייתי מצפה שאת היית כבר עולה על השולחן פה וצורחת עלינו, כך ציפיתי מנציג של התאחדות בוני הארץ.

איתן כבל: בסוף-בסוף אתם אמורים לתכלל את כל המערכת.

איתן כבל: אני עובד אתכם, מכיר את העבודה.

איתן כבל: אני רציתי שתתריסו כלפינו כדי שנעזור לכם בקרב מול המערכת.

איתן כבל: נכון לרגע זה אני יוצא כמעט כפי שנכנסתי.

איתן כבל: אני לא יודע מה באמת המחסור.

איתן כבל: אנחנו נתבע לקבל את כל הנתונים.

איתן כבל: אבקש לדעת כמה אתרי בנייה יש.

איתן כבל: לא יכול להיות שיאמר לי נציג רשמי של המדינה שהוא מניח שיש אתרים שעובדים ללא היתר והוא לא יודע כמה הם.

איתן כבל: אין דבר כזה.

רן כהן: אני יודע שיש אתרים כאלה.

איתן כבל: פעם הייתה תוכנית טלוויזיה שנקראה "מחפשים את המטמון" והיה מתקשר מישהו ואומר: "ידע אישי – 50 לירות".

איתן כבל: אני לא חיפשתי ידע אישי.

איתן כבל: אני חיפשתי נתונים שיודעים "להתכתב" עם המציאות, שמי שמפעיל מקום כזה בלי רישיון- - -

<אמנון שינדלר: כבודו, תשאל אותו גם כמה אתרים שלא היה בהם מנהל עבודה הם סגרו.

<אמנון שינדלר: אפילו לא אחד.

איתן כבל: אמנון שינדלר, נראה לך שאני לא מדבר שוטף?

איתן כבל: אמרתי לך, תשקיע בלהחתים אנשים.

<אמנון שינדלר: זה מה שאני עושה כל היום.

איתן כבל: הגעת רק ל-1,000.

<אמנון שינדלר: מה אעשה, הם לא נותנים לי את הרשימות.

איתן כבל: מזל שאני לא יושב-ראש ההסתדרות.

איתן כבל: ..

איתן כבל: הוועדה תובעת תוכנית מפורטת של ההכשרות המקצועיות.

איתן כבל: אני רוצה לראות את סיפור הדרך, מה קורה לחייל משוחרר או אזרח שרוצה להיכנס לתחום.

רועי פולקמן: עם יעדים, לכמה רוצים להגיע.

רועי פולקמן: לא שנגלה בעוד 4 שהוכשרו מעטים.

עבד אל חכים חאג' יחיא: צריך לעודד.

עבד אל חכים חאג' יחיא: יש לנו מחסור.

עבד אל חכים חאג' יחיא: זה לא רק מי שרוצה.

מנואל טרכטנברג: שמענו שיש תוכנית, הצעת מחליטים שעברה.

מנואל טרכטנברג: התוכנית הזאת, כפי ששמענו אותה, לא מספקת בעליל.

מנואל טרכטנברג: יגידו שתוכנית התקבלה.

איתן כבל: היא לא "מתכתבת" עם המציאות.

איתן כבל: למה?

איתן כבל: כי התוכנית לא צריכה להיות רק של מנהלי עבודה, יש פה רשימה ארוכה של נושאים.

מנואל טרכטנברג: והיא מתפרסת על לפני 5 שנים.

עבד אל חכים חאג' יחיא: הם באו להחלטה על סמך ידע אישי...

איתן כבל: נעשה טיוטה בדיוק, שאוודא כמה דברים חסרים ומה צריך.

איתן כבל: המהנדסים צריכים להיות כלי מרכזי.

איתן כבל: למה?

איתן כבל: מהנדס תמיד יודע להיות גיבוי למנהל עבודה שנמצא בתוך תהליך.

איתן כבל: אף אחד לא נולד מנהל עבודה, כשהוא כבר "בטופ של הטופ", אבל אם הוא מקבל ליווי של מהנדס, בהסמכה כזו או אחרת בתחומים הרלוונטיים, עם אחריות, אז אתה יודע להכשיר אותו, להכניס אותו לתוך ה-loop.

איתן כבל: בסוף-בסוף זה הסיפור.

איתן כבל: אני אומר את זה גם לגבי רשם הקבלנים וכולי.

איתן כבל: בשורה התחתונה, אין דבר כזה שאתה לא יכול.

איתן כבל: נכון, אתה צריך להביא אתך את הביטחונות, שלא מחר תעשה לנו את אולם "ורסאי" או "פלקל" או כל מיני דברים מן הסוג הזה.

איתן כבל: בסוף – אפשר.

איתן כבל: בשנת 1995 עזבתי את משרד הבינוי והשיכון ומסתבר לי שהעולם כאילו עצר.

איתן כבל: בדיוק אותן בעיות, אותן שאלות, אותם סיפורים, אותם תירוצים, כאילו כלום לא קרה.

איתן כבל: אז יש קצת הכשרות, יש קצת זה, יש קצת זה.

איתן כבל: זה לא "מתכתב" עם המחסור האמיתי והדרמטי.

איתן כבל: חברים, זה מחסור דרמטי.

איתן כבל: אם מחר חס וחלילה ישראל תיכנס לרגישות ביטחונית כזו או אחרת, אני רוצה להזכיר שכבר היו ימים כאלה פה שכל ענף הבנייה עמד במקום, הכול נעצר, ואני לא רוצה שנחזור לימים האלה, כאשר ברור לי שאם זה יחזור הכול ייעצר.

איתן כבל: אני אומר את זה בצורה הכי ברורה.

איתן כבל: כולם חיים עכשיו בתחושה שהכול בסדר ברוך-השם אבל זה יכול להתהפך בשנייה.

איתן כבל: חברות וחברים, דיון מאכזב.

איתן כבל: תודה רבה הישיבה נעולה.